Муаззиннинг азон учун ҳақ олмоғи кароҳат эканлиги\nУсмон ибн Абил-Ос (розияллоҳу анҳу)дан ривоят қилинди; айтди: «Расулуллоҳ саллаллоҳу алайҳи ва салламнинг менга айтган охирги аҳдлари (шартлари) шу бўлди: «Бир муаззин тутгилки, у азон учун ҳақ олмасин».\nУсмоннинг ҳадиси ҳасан-саҳиҳ. Илм аҳлининг наздида амал шу ҳадис асосидадир. Муаззин азон учун ҳақ олмоғи макруҳ деб ҳисоблашган ва азон муқобилсиз, Аллоҳ ризоси учун айтилмоғини мустаҳаб деб қараганлар.\nҲадис муаззин айтган азони муқобилида ҳақ олмоғи макруҳ эканига далолат қилади. Ибн Ҳуббон, Яҳё Ал-Баққолийдан тахриж қилган; айтадики, «Бир одам Ибн Умарга: «Мен сени Аллоҳ учун яхши кўраман», деб айтганини эшитдим. Ибн Умар: «Мен эса Аллоҳ учун сени ёмон кўраман» деб жавоб берди. У одам: «Субҳаналлоҳ! Мен сени Аллоҳ учун яхши кўрсам-у, сен мени Аллоҳ учун ёмон кўрасанми?!.» - деди. Ибн Умар: «Ҳа, — деди, чунки сен азон учун ҳақ оласан»... Бу орада азонга муқобил ҳақ олганлик учун жазо берганлар ҳам бор. Аш-Шавқоний, «Ҳақ олмоқ фақат шарт қўйилса - ҳаром, сўрамаган ҳолда берилса, ҳаром эмас», деб икки томонни келиштирадиган бир фикрни илгари сурган.


Равшан Жээнбеков Марказий сайлов комиссиясида.\n“Қўйтош воқеалари” бўйича ҳибсда сақланаётган, аммо Жогорку Кенеш депутатлигига номзод сифатида рўйхатга олинган Равшан Жээнбековнинг сайловолди ташвиқот ўтказиши масаласи Қирғизистон сиёсий ҳаётида асосий мавзулардан бири бўлиб турибди.\n51 ёшли Жээнбеков “Қўйтош воқеалари” чоғида собиқ президент Алмазбек Атамбаев тарафдорлари билан бирга “Альфа” ходимларига ҳужум қилганликда, шунингдек, оммавий тартибсизликлар уюштириш ва ҳокимиятни куч билан босиб олишга уринишда гумонланмоқда. Унга Қирғизистон ЖКнинг 7 та моддаси бўйича айблов эълон қилинган.\nЖээнбеков 2019 йилда ҳибсга олинган, аммо 2020 йил октябрь воқеаларидан сўнг уй қамоғига ўтказилганди. Шундан кейин сиёсатчи мамлакат президентлигига сайловда номзод сифатида иштирок этди. Бироқ августда “уй қамоғида бўлиш қоидаларини бузгани учун” яна ҳибсга қайтарилди.\nШунга қарамай, жорий йилнинг 27 октябрида МСК уни Бишкекдаги 16-сайлов участкасидан парламент депутатлигига номзод сифатида рўйхатга олди.\n1 ноябрь куни суд унга нисбатан эҳтиёт чорасини ўзгартириш масаласини кўриб чиқиши керак эди, аммо суд мажлиси 3 ноябрга кўчирилди.\n“Номзоднинг ҳуқуқлари чекланмоқда”\nПарламент сайлови 28 ноябрга белгиланган бўлса, 29 октябрь куни ташвиқот кампаниясига старт берилди. Бироқ ҳибсдаги Равшан Жээнбеков рўйхатга олинган номзод сифатида ташвиқот қилиш ҳуқуқидан фойдалана олмаяпти. Қирғизистоннинг сайлов қонунчилигига кўра, у тўлақонли сайловолди ташвиқотини ўтказишга ҳақли.\n“МСК Жээнбековни номзод сифатида сайловда иштирок этишга тамоман ҳақли санаб, уни рўйхатга олди. Айби исботланганида рўйхатга олинмасди, табиийки. Бироқ суд эҳтиёт чораси масаласини кўришни пайсалга солмоқда, бинобарин, унинг сайловолди ташвиқотини олиб бориш ҳуқуқи бузиляпти”, дейди ҳуқуқбон Динара Ошурахунова.\nЯна бир ҳуқуқбон Ондуруш Токтонасиров суд мажлиси қолдирилганидан мақсад – мухолифатдаги сиёсатчи фаолиятига тўсиқ қўйиш эканини айтади.\n“Равшан Жээнбековнинг соғлиғи жойида эмаслигини шифокорлар бир неча бор тасдиқлашган. Шунга қарамай уни ҳибсда тутишмоқда. Суд эса унга қўлланган эҳтиёт чорасини ўзгартириш масаласини кўришни кейинга суриш билан ҳукуматнинг хоҳиш-иродасини бажармоқда”, дейди ҳуқуқбон.\nҚирғизистонда ҳибсдаги фуқаронинг сайловда иштирок этиш учун номзод сифатида рўйхатга олиниши нодир воқелик саналади. 2000 йилда “бармоқ можароси” туфайли уй қамоғида тутилган Ишенбой Қодирбеков Норин вилоятидан парламент депутатлигига номзодини қўйган ва ҳатто ғалаба қозонган эди.\nСайловолди штаб ташвиқотга тайёр\nБу орада Равшан Жээнбековнинг сайловолди штаби тузилгани маълум бўлди. Унинг ёрдамчиси Айсулу Худайбердиева Озодлик қирғиз хизматига берган интервьюсида сиёсатчининг жамоаси ташвиқот кампаниясига тайёрланаётганини маълум қилди.\n“Бошқа номзодларда бўлгани каби бизнинг ҳам ўз вакилларимиз бор. Улар сайловолди штабини тузиб, ташвиқот кампаниясига ҳозирликни бошлаб юборишди. ОАВ ҳамда ижтимоий тармоқларда эълон қилинадиган материаллар тайёрланяпти. Албатта, у эркинликка чиқиб, сайловчилар билан учрашувлар ўтказганида яхши бўларди. Жамоатчилик Равшан Жээнбековнинг сиёсий тутқунлигини билади. Бироқ уни рўйхатга олишди, шундай экан, у ҳам бошқа номзодлар қаторида тўлақонли сайловолди кампаниясини ташкил қилиши керак”, дейди Худойбердива.\nЖапаров: Ҳар ким қилмишига жавоб берсин\nПрезидентнинг матбуот хизмати Равшан Жээнбеков иши билан боғлиқ вазиятга “судлар ҳокимиятнинг мустақил тармоғи, уларнинг ишига аралашишга ҳеч кимнинг ҳаққи йўқ”, дея изоҳ берди.\nПрезидент Садир Жапаров эса 23 сентябрдаги матбуот анжуманида Жээнбеков ишини сиёсий таъқиб қилиш деб ҳисобламаслигини айтган эди.\n“Бу сиёсий қувғин эмас. Ҳар ким қилмишига жавоб бериши керак. Ҳозир ишлар аввалгидек эмас, президент “анавини қама, манавини бўшат”, деб буйруқ беролмайди. Ҳозир тизим ва қонун ишлаяпти. Милиция ва хавфсизлик идоралари ўз вазифасини бажаряпти. Ҳокимиятни босиб олишга чақирган бўлса, сўроққа тутишади, керак бўлса қамашади. Мен ҳам сизлар каби ижтимоий тармоқларни ўқиб тураман, уни сиёсий тутқун деб аташаётганидан хабарим бор. Илгари бировни жавобгарликка тортиш учун президентнинг оғзини пойлашарди, аммо энди бундай эмас, бундай бўлмайди ҳам”, деган Қирғизистон раҳбари.


Мигрантлар Тула кўчаларида асирлардек олиб юрилди « Ўзбекистон Халқ Ҳаракати\n23 October 2018 - 15:26\n“Озодлик” радиосининг хабар беришича, Россиянинг Тула шаҳрида Росгвардия ва полиция олиб борган рейдлар натижасида асосан ўзбекистонлик ва тожикистонлик бўлган 300 зиёд муҳожир ушланган. Махсус амалиёт давомида мигрантларни ҳарбий асирлар каби “конвой” қилинаётгани акс этган фотосуратлар жамоатчилик ғазаби ва эътирозларини уйғатди.\n20 октябрдаги рейдларда ушланган мигрантлар (“Тульские новости” АА фотоси)\n“Туланинг Пирогова кўчасидаги турар-жой ҳовлиларидан бирида хориж гражданларининг турли ёшдаги фарзандлари аниқланди. Улар антисаниятария шароитларида ва катталар қарамоғисиз экани маълум бўлди. Ҳодиса жойига зудлик билан вояга етмаганлар ишлари бўйича бўлим ходимлари чақиртирилди”, дейилади Тула Ички ишлар бошқармаси хабарномасида.\n– Туладаги оммавий ушлашлар гўёки аллақандай “расмий рейд” асосида олиб борилган. Аммо улар бу рейднинг асл мақсади нима экани борасида ҳозиргача тушунтириш беришгани йўқ. Полиция мигрантларни фақат бозорда ушлашгани тўғрисида маълумот ҳам ёлғон – текширувлар бутун шаҳар бўйлаб ўтказилди. Уларда Россия гражданлиги борми-йўқми, патент ёки ҳужжатлари жойидами-йўқми: ташқи кўриниши “осиёлик” бўлса бас! Мен гаплашган муҳожирлар ушланганлар сони 300 ошиқ эканини тасдиқлашди. Уларнинг асосий қисми Ўзбекистон гражданлари эди. Бу рейдлар натижасида рус расмийларининг “90 фоиз мигрант – нолегал ҳолатда” деган гаплари чўпчак экани, шунча ушлангандан атиги 3-4 киши жавобгарликка тортилиши одатий ҳолат, деди Каримжон Ёров.\nРейд давомида 300 зиёд муҳожир ушланди (“Тульские новости” АА фотоси)\n– Бундай вазият бир неча йил олдин Москвада авж олганди. Одамларни худди шундай қурилиш ва бозорлардан қўлларини елкаларига қўйдириб, Москва бўйлаб “кўз-кўз” қилишарди. Маҳаллийлар 1943 йилда фашистларни шундай олиб юришганини ёдга олишди. Фарқи шундаки, фашистлар қўлларини елкаларига қўймасдан, эркин боришган. Қизиғи, доимо бундай облавалар ва рейдлар бирор марказий осиёлик раҳбар Москвага ташриф буюрса ёки аксинча Путин у ерга борса авж олади: рус ҳукумати уларга доимо нимаганидир ишора бераётганидек, деди ҳуқуқ ҳимоячиси Каримжон Ёров.


Мақтааралда асфальт-бетон заводи қурилади\nМақтаарал туманида грециялик сармоядор соатига 200 тонна асфальт-бетон ишлаб чиқарадиган завод қурмоқчи. Тумандаги индустриявий минтақада бунёд этиладиган заводнинг лойиҳавий қиймати 1 миллион АҚШ долларини ташкил қилади.\nармоядори Грециянинг “NIOVI S.A” компаниясига муассислик қилаётган “Soldatos” МЧБ бош директори А. Шинтаевни вилоят ҳокими Ж. Туймебаев қабул қилиб, келгусида амалга оширадиган ишларида омад тилади.\nБугунги кунда давлат томонидан сармоядорларга қулай шароитлар яратилганини, вилоятимиз иқтисодий жиҳатдан барқарор ривожланаётганини айтган минтақа раҳбари, жумладан шундай деди:\n– Минтақамиз Марказий Осиё, Яқин Шарқ ва Европа мамлакатларини туташтирадиган йўллар чорраҳасида жойлашгани учун чегаравий савдо-сотиқ, экспорт ривожланмоқда. Вилоятимизда 11та индустриявий минтақа, енгил саноат йўналишида битта иқтисодий минтақа мавжуд. Сармоя жалб этиш ва инвесторларга “ягона дарча” қоидаси асосида хизмат кўрсатиш билан шуғулланадиган минтақавий ривожлантириш институтлари фаолият юритмоқда. Улар ишбилармонларга маслаҳатлар бериб, молиявий ва инфратузилма ишларида ёрдам беради, – деди вилоят ҳокими.\nКомпания раҳбари шу кунгача туманда асфальт заводини ишга тушириб, Қизилқум овул округида жойлашган йўлларга асфальт етказиб бераётганини айтди. У ишларнинг иккинчи босқичини келаси йилнинг ёз ойларида тугаллашни режалаштираётганини маълум қилди.\n“Soldatos” МЧБ сармоядорлари Мақтааралдаги лойиҳадан ташқари Сариоғочда соатига 150 тонна, Туркистон шаҳрида эса соатига 200 тонна асфальт-бетон ишлаб чиқарадиган завод қуришни кўзлашмоқда.\nАйтиш жоизки, туманда ташқи сармоядан ташқари, ички сармоя ҳисобидан қайта ишлаш заводи, гигиена буюмлари ва полиэтилен заводларининг лойиҳалари татбиқ этилади. 38 гектар ерда жойлашган индустриявий минтақада иш юритаётган “Береке” пахта заводидан ташқари, бу ерда келаси йили яна 4та лойиҳа амалга оширилади.\n“Жанубий Қозоғистон” мухбири, 2017-11-23, 09:40 191


AliExpress ва бошқа онлайн дўконлардан харид учун зўр имконият! - Terabayt.Uz\nAliExpress ва бошқа онлайн дўконлардан харид учун зўр имконият!\nБиз айрим электрон қурилмаларнинг тавсифини, нархини эълон қилганимизда, мухлислар уларни қандай харид қилиш имкониятлари хусусида сўрашади. Ниҳоят, энди «Картани тўлдириш учун нақд долларни қаердан оламиз? Интернетда харид қилишни истар эдик», каби саволларга жавоб топилди.\nЎзбекистонда банк соҳасида амалга оширилаётган ислоҳотлар тадбиркорлар ҳамда аҳоли учун кўплаб янги имкониятларни тақдим этмоқда. Жумладан, банклар энди аҳолига конверсион карталар очиш ва ҳисобини тўлдириб, унинг воситасида онлайн дўконлардан харид қилиш имконини тақдим этишмоқда.\nҚанақа карта у?\nКонверсион карта – жисмоний шахс резидентларга конверсион бўлимлар орқали халқаро тўлов карталаридан фойдаланган ҳолда нақд пулсиз шаклда чет эл валютасини сотиш ва сотиб олиш учун мўлжалланган пластик картадир. У орқали чет элда меҳмонхона хизматлари учун, дўконлардан товар сотиб олишда тўлов қилиш, банкоматлар орқали накд пул ечиб олиш амалиётларини ҳеч қандай миқдор ва жойлашув чекловларисиз, осон ва тез бажариш мумкин.\nЎҚИНГ: Пластик карточка йўқолса нима қилиш кераклигини биласизми?\nЖумладан, «Hamkorbank» акционерлик-тижорат банки аҳоли учун қулай шартларда конверсион карталардан фойдаланиш имкониятини таклиф этмоқда. Энди бу конверсион карталар орқали AliExpress сингари халқаро онлайн савдо платформаларидаги доллардаги интернет-тўловларни ҳам амалга ошириш мумкин!\nКонверсион картангизни миллий валютамиз – сўм билан тўлдириб, интернетдаги харидларингизни АҚШ долларида ҳисоб-китоб қилишингиз мумкин. Бунда картани қандай усулда тўлдиришингизнинг аҳамияти йўқ: истасангиз нақд, истасангиз сўмли пластик карта орқали!\nҚандай турлари бор?\n«Hamkorbank» акционерлик-тижорат банки мижозлар учун икки хил – VISA ҳамда UnionPay конверсион карталарини расмийлаштириш ҳамда уларга хизмат кўрсатиш билан шуғулланади. Келинг, уларнинг ўзаро фарқларини кўриб чиқамиз.\nАгарда VISA туридаги конверсион карта олишни истасангиз, конверсия бўлими томонидан маблағлар кирим қилинадиган карталарни эмиссия қилиш, яъни – номингизга карта очиш учун 75 000 сўм миқдорида тўловни амалга оширасиз. UnionPay конверсион картасини очиш учун керак бўладиган тўлов эса 30 000 сўмга тенг.\nКонверсион карта орқали тўлов қилишда олинадиган комиссия VISA карталарида 0,7%, UnionPay карталарида эса 0,6%ни ташкил этади. Аммо ҳар иккаласида ҳам комиссия миқдори камида 1 АҚШ долларига тенг бўлиши лозим. Яъни, дейлик, конверсион картадан тўлов қилиш орқали онлайн дўконлар сиз сотиб оладиган товар нархининг 0,7 (ёки 0,6) фоизи 1 АҚШ долларидан кам миқдорни ташкил этадиган бўлса, у катта томонга яхлитланиб, тўловингиздан 1 АҚШ доллари миқдорида комиссия олинади.\nКонверсион картада сақланиши (тўловлардан кейин қолиши) керак бўлган маблағнинг минимал миқдори VISA карталарида 100 АҚШ доллари, UnionPay карталарида эса 10 АҚШ долларини ташкил этади.\nСодда қилиб айтганда...\nЮқоридагиларни умумлаштириб, оддийроқ қилиб тушунтирадиган бўлсак, энди сиз «Hamkorbank»дан ўзингизга конверсион карта очтира оласиз. Бу картанинг ҳисобига нақд пул тўлаш ёки сўмли пластик картангиздан пул ўтказиш йўли билан сўм ташлайсиз.\nШу сўмларингиз картада давлат курси бўйича долларга айланади ва кейин, хориждаги онлайн интернет-дўконлардан бирор товар харид қилиш учун шу картангиздан долларда тўлов қила оласиз.\nКонверсион карталардан фойдаланиш шартлари ҳақидаги батафсил маълумотни банкнинг сайтидаги мана бу саҳифада кўриб олишингиз мумкин.\n#Aliexpress #маслаҳат #нархлар #онлайн харид #пластик карта #хабарлар


«Аёл ва фан: гендер жиҳатлари» халқаро конференцияси бўлиб ўтди\nХалқаро ҳамкорлик 21 май 2021 723\n2021 йил 21 майда «Аёл ва фан: гендер жиҳатлари» мавзусида халқаро онлайн-конференция бўлиб ўтди.\nКонференция ишида АҚШнинг Ўзбекистондаги Элчихонаси пресс-атташеси, БМТнинг хотин-қизлар бўйича маслаҳатчиси С. Вуд, Вайоминг университети Англия маркази координатори Д. Хасилова, Озарбайжон давлат ва Қирғизистон-Россия Славян университетларининг профессорлари ва бошқалар иштирок этди.\nОлий Мажлис Сенати Раиси Т.Нарбаева кириш сўзида Марказий Осиё мамлакатлари ва БМТ вакиллари бўлган бир гуруҳ етакчи аёллар ташаббуси билан Етакчи аёллар Марказий Осиё мулоқоти ташкил этилганини, у гендер тенглик масалалари бўйича минтақавий ҳамкорликни ривожлантириш учун маслаҳат майдонига айланганини таъкидлади.\nЎзбекистонда гендер тенгликни таъминлаш соҳасида, шу жумладан, олий ўқув юртларининг илмий-педагогик соҳасида олиб борилаётган кенг кўламли ишлар ҳақида батафсил маълумот берилди. Хусусан, 2020 йил декабрь ойида Фарғона давлат университетида университетнинг илмий ва педагогик ходимлари орасида хотин-қизлар сонини кўпайтиришга, бакалавр, магистр ва мустақил тадқиқотчи қизларнинг ижтимоий фаоллигини оширишга қаратилган Гендер тадқиқотлар маркази ташкил этилди.\nКонференция давомида олий таълим тизимига гендер ёндашувлар ва бошқарув механизмларини жорий этиш, хотин-қизларнинг фан ва бизнес соҳасидаги малакасини ошириш масалалари муҳокама этилди, Озарбайжон ва Қирғизистоннинг бу борадаги тажрибаси ўрганилди. Шунингдек, Фарғона вилояти тадбиркор аёлларининг инновацион лойиҳалари, ёшларнинг оиладаги зўравонликка муносабати юзасидан тадқиқотлар натижалари, қизларни технологик касбларга жалб қилиш ва бошқа масалалар кўриб чиқилди.\nКонференция мамлакатимиз ва чет эл олий ўқув юртлари ўртасида ҳамкорликни чуқурлаштириш учун бошланғич майдончага айланди. Иштирокчилар таълим соҳасида гендер тенгликни таъминлаш масалалари бўйича тажриба алмашдилар, деб хабар беради Ўзбекистон Республикаси Олий Мажлис Сенати матбуот хизмати.


25 май 2020, Тошкент вақти: 23:35\nПрезидент Каримов 26 августда имзолаган фармонга биноан, 2015 йилнинг 1 сентябридан бошлаб бюджет муассасалари ва ташкилотлари ходимларининг иш ҳақи, пенсиялар, стипендиялар ҳамда нафақалар миқдори ўрта ҳисобда 1,1 баравар, яъни 10 фоизга оширилган эди.\n1 октябрдан эса нархлар қуйидагича ошади:\n1 октябрдан Ўзбекистонда истемъмолчиларнинг барча категриялари учун табиий газ нархи 7,3 %га ортади.\n“Ўзбекнефтегаз” миллий холдинг компаниясига кўра, 1 октябрдан бошлаб аҳолига сотиладиган газнинг 10 куб метри, агар газ ҳисоблагич бўлса, 2089 сўм 20 тийин, газ ҳисоблагич бўлмаса, 3612 сўму 95 тийин бўлади.\nЎзбекистонда табиий газнинг нархи бу йил иккинчи марта оширилмоқда. 15 майда нархлар 7,2 %га оширилган эди.\n1 октябрдан Ўзбекистонда электр энергияси тарифлари оширилади. “Ўзбекэнерго” компанияси сайти кўра, Ўзбекистон молия вазирининг 15 сентябрдаги фармойиши билан 1 октябрдан аҳолига сотиладиган электр энергияси нархи жорий 155 сўмдан (1киловатти) 167 сўм 40 тийинга кўтарилади.\nЭлектр плиталари ўрнатилган кўп қаватли уйларда яшайдиганлар эса, 1 кВт энергия учун ҳозирги 77 сўм 50 тийин ўрнига 83 сўм 40 тийин тўлайди.\nБу жорий йилда электр энергияси нархининг иккинчи марта оширилишидир. Биринчи гал майда оширилган эди.


Мухлисларнинг футбол юлдузларига етиши учун қилган антиқа ҳаракатлари\n14:52 / 19.07.2016\nДунёда одамлар кўп. Уларнинг ҳар бири нимагадир қизиқади, нимагадир ҳаддан ортиқ меҳр қўяди, айрим ҳолларда, улар айни шу ёқтирган нарсасига эришиш учун бир қарашда ғалати кўринган ишларни амалга оширишади. Қуйида, футбол юлдузлари билан бир лаҳзалик учрашув, кўришиш учун мухлислар амалга оширган 8та хатти-ҳаракатни эътиборингизга ҳавола этамиз.\n1. Яхтани қувиб етмоқ\nВоқеа, «Барселона» ҳужумчиси Лионель Месси Испаниянинг Ибица дам олиш масканида ҳордиқ чиқараётган вақтда юз берди. Аргентиналик бўш вақтини оиласи билан ўтказиш мақсадида каттагина яхтани ижарага олганидан кўп ўтмай, уни мухлисларидан бири таъқиб қила бошлаган. Жидду-жаҳднинг жиддийлигини қаранг-ки, у, Месси сузаётган кемага тезроқ яқинлашиш учун ўзи келган кемадан денгизга шўнғишдан ҳам тап тортмаган. Албатта, мухлиснинг дўстлари ҳам уни Месси билан суратга олишга шай туришган.\n2. Футболчининг хонасига бостириб кириш\nБуниси Бразилияда бўлиб ўтган жаҳон чемпионатида юз берди. Ўшанда, 15-ёшли футбол мухлиси Яго Леаль Португалия терма жамоаси ўрнашган меҳмонхонага киришнинг антиқа усулидан фойдаланди. Ўспирин йигит, бинонинг томидан сувни оқизувчи қувур орқали Криштиану Роналду хонасининг балконига, сўнгра хонага кира олган. Леалнинг сўзларига кўра, у ўзидан аввал португал футболчиси ётган ўринда ётаётганидан ҳузур қилган. Хонасига кирган Криштиану чақирилмаган меҳмондан ҳайрон қолган бўлса-да, қўриқлаш хизматини чақирмаган, аксинча хонадан чиқиб кетишни сўраган.\n3. Майдонга югуриб чиқиш\nФутбол бўйича яқинда тамомланган Европа чемпионатида Роналду билан боғлиқ яна бир воқеа эътиборни тортади. Ўшанда, Португалия – Австрия ўйинидан сўнг, португалиялик ҳужумчи билан селфига тушишни хоҳлаган мухлис майдонга югуриб чиққан эди. Унинг мақсадини тўғри тушинган Роналду ҳам стюардлардан мухлисга тегинмасликни сўраб, ўсмир билан суратга тушди.\nШунга ўхшаш яна бир воқеа ЖАРлик бола иштирокида содир бўлди. Унинг миллий терма жамоаси ўз уйида бразилияликлар билан ўртоқлик учрашуви ўтказаётган эди. Ўйин тугаши билан майдонга югириб чиққан болакай стюардларнинг чаққонлиги эвазига футболчиларга ета олмай қолди. Аммо, унинг жонига Неймар аро кирди. Ҳужумчи африкалик болани қўриқчилардан олиб, бир неча маротаба суратга тушган, шундан сўнг, Бразилия терма жамоаси ўйинчилари биргаликда болакайни осмонга отишган.\nШу ўринда, Ўзбекистон миллий терма жамоасининг ЖЧ-2014 саралаш босқичи доирасида Корея республикасига қарши меҳмонда ўтказган ўйини вақтида юз берган воқеани ҳам ёдга олишни истаймиз. Ўшанда, ўзбек футбол мухлиси ўйин якунланишига саноқли дақиқалар қолганида, майдонга югуриб чиққан ва Ўзбекистон миллий терма жамоаси футболчилари билан кўришиб, стюардларнинг кўмагида майдонни тарк этган эди.\n4. Мақсад учун 2400 км ҳам чўт эмас\nАлбатта, бу масофа ҳаво лайнерида ўтилса, унчалик ҳам машаққат туғдирмаслиги аниқ. Аммо, таниқли сербиялик саёҳатчи Драган Шишбалич, севимли жамоаси – «Партизан» ортидан бутун Европани велосипедда кезиб чиққанига нима дейсиз. Серб шу номдаги футбол ва баскетбол жамоаларига фаол мухлислик қилади. Шишбалич ҳатто 2400 км масофани ортда қолдириб, Москвага келишнинг уддасидан чиқа олган сайёҳ мухлис ҳамдир. Бу сафари мобайнида Шишбаличнинг велосипеди икки марта бузилган, сафар 15 кун вақтни олган.\n5. Чипта хариди учун 17 соат\n«Йовил Таун» мухлиси Жеймс Кржижановски эса, Англия кубогининг 1/32 финали ўйинига кириш учун чипта харид қилиш мақсадида 17 соат навбат кутиб турган. Ўйин «Манчестер Юнайтед»га қарши бўлиб ўтиши керак эди. Талабнинг кўплиги сабаб, Кржижановски тунбўйи касса ёнида туришга мажбур бўлган. Унинг айтишича, она шаҳри жамоаси «МЮ»га 0:2 ҳисобида мағлуб бўлганига қарамай, у ўйиндан кўнгли тўлган.\n6. 960 кмга пиёда юрмоқ\nВелосипедда 2400 кмни ортда қолдириш, «Бавария» жамоасининг босниялик футбол мухлиси қилган ҳаракат олдида ип ҳам эша олмайди. У ўз уйидан «Альянц Арена» стадионигача салкам минг кмлик масофани пиёда босиб ўтишга журъат этган ва уддасидан чиққан мухлис ҳисобланади. Воҳид ўз сафари давомида бешта давлат: Босния ва Герцеговина, Хорватия, Словения, Австрия ва Германия ҳудудидан пиёда ўтган. 10-июнь куни Бугойнодаги уйидан йўлга чиққан Чехайя «Бавария» стадионига 22-июль куни етиб келган. У сафарини немис жамоаси либосида босиб ўтган. Ушбу саёҳатдан сўнг, 12,5 кг озишнинг ҳам уддасидан чиққан Чехайя уйига автобусда қайтишни маъқул кўрган.\n7. Ўзини бемор қилиб кўрсатиш\nИталиянинг «Наполи» жамоасига мухлислик қилувчи Жованни Маннини «Рома»га қарши ўйинга чипта ололмагач, ўйинга тушишнинг антиқа йўлини ўйлаб топди. Албатта, бунинг учун бироз тер тўкишига ва актёрлик маҳоратини намоён этишига мажбур бўлди. У юрак хуружига учраганини шунчалик жиддий кўрсата олдики, яқин орадаги тиббиёт маркази стадионда бўлгани учун шу ерга олиб келинди. Маннини эса, ўзини стадионда кўргач, ўрнидан туриб трибуна томон ошиқди.\n8. Ўзини футболчи сифатида кўрсатиш\nВа ниҳоят, рўйхатимизнинг сўнгги воқеаси Чемпионлар лигасининг 2000/01 йилги мавсумида юз берган эди. Ўшанда, «МЮ» жамоаси 11 киши эмас, балки 12 нафар футболчи билан майдонга тушганди. Аниқроқ айтадиган бўлсак, жамоа ўйинчилари 11 нафар бўлгани рост, аммо улар сафида футбол ишқибози Карл Пауэр ҳам қаердандир пайдо бўлиб қолганди. У, дастлаб тасвирга олиш жамоаси аъзоси сифатида стадионга кириб, сўнгра кийимини «МЮ» либосига алмаштиргач, майдонга тушишга журъат топа олган.


Ўзбекистонда 26 декабрь куни кузатиладиган об-ҳаво маълумоти эълон қилинди - Bugun.uz\nЎзбекистонда 26 декабрь куни кузатиладиган об-ҳаво маълумоти эълон қилинди\n21:54 | 25-12-2021\n«Ўзгидромет» хизмати республика ҳудудида 26 декабрь, якшанба куни кузатиладиган об-ҳаво маълумотини эълон қилди.\nҚорақалпоғистон ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 9–14 даража совуқ, кундузи 0–5 даража совуқ бўлади.\nБухоро ва Навоий вилоятларида ҳаво ўзгариб туради, баъзи жойларда ёғингарчилик (ёмғир, қор) бўлади. Туман тушиши мумкин. Шамол ғарбдан 7–12 метр/секунд тезликда эсади. Ҳарорат кечаси 0–5 даража совуқ, кундузи 3 даража совуқ–2 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, баъзи жойларда ёғингарчилик (ёмғир, қор) бўлади. Туман тушиши мумкин. Шамол ғарбдан 7–12 метр/секунд тезликда эсади, баъзи жойларда 17–22 метр/секундгача кучайиши мумкин. Ҳарорат кечаси ва кундузи 3 даража совуқ–2 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, баъзи жойларда ёғингарчилик (ёмғир, қор) бўлади. Туман тушиши мумкин. Шамол ғарбдан 7–12 метр/секунд тезликда эсади, баъзи жойларда 17–22 метр/секундгача кучайиши мумкин. Ҳарорат кечаси ва кундузи 0–5 даража илиқ бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда ёғингарчилик (ёмғир, қор) бўлади. Туман тушиши мумкин. Шамол ғарбдан 7–12 метр/секунд тезликда эсади, баъзи жойларда 17–22 метр/секундгача кучайиши мумкин. Ҳарорат кечаси 0–5 даража илиқ, кундузи 3–8 даража илиқ бўлади.\nРеспубликанинг тоғолди ва тоғли ҳудудларида ҳаво ўзгариб туради, вақти-вақти билан қор ёғади, баъзи жойларда кучли бўлади. Туман тушиши мумкин. Шамол ғарбдан 7–12 метр/секунд тезликда эсади, баъзи жойларда 15–20 метр/секундгача кучайиши мумкин. Ҳарорат кечаси 3–8 даража совуқ, кундузи 0–5 даража совуқ бўлади.


Тошкентда 55 минг туп янги кўчатлар экилади – Газета.uz\nКуз тугагунча пойтахтда кесишга рухсат берилган қарийб 5000 дарахт ўрнига товон сифатида 55 минг туп чинор, эман ва шумтол экилади. Бу рақам 100 минг тупга чиқиши мумкин.\nLotinchada 7 ноябр 2019, 09:22 Жамият\nТошкентда куз охиригача кесишга рухсат берилган 4955 туп соғлом дарахтлар ўрнига товон сифатида 55 минг туп чинор, эман ва шумтол экилади. Бу ҳақда шаҳар экология ва атроф-муҳитни муҳофаза қилиш бошқармаси бошлиғи Нодиржон Юсупов чоршанба куни бўлиб ўтган брифингда маълум қилди.\nКўкаламзорлаштириш ва ободонлаштириш ишларида кўп сонли ташкилотлар қатнашиш фикрини билдиргани учун экиладиган кўчатлар сони 100 минг тупга етиши мумкин, деди у.\n1 ноябрдан қимматбаҳо дарахт навларини кесишга мораторий эълон қилингани ҳақида сўзлар экан, Нодиржон Юсупов Фанлар академияси мутахассислари қимматбаҳо дарахт навлари рўйхатини кенгайтирганини маълум қилди.\nҚурилиш жойларида қимматбаҳо дарахтларни кесишга тақиқ қўйилгани сабабли тадбиркорларга дарахтларни бошқа жойга кўчириб ўтказиш имкониятларини кўриб чиқиш ёки қурилиш лойиҳасини ўзгартириш таклиф қилинмоқда.\nНодиржон Юсупов шаҳарда қурилиш муносабати билан дарахт кесиш ҳолатлари мораторий кучга кирган вақтга қадар кесишга рухсат берилгани сабабли учраб туришини таъкидлади.


Cана : 10-10-2018 / Иқтисодиёт / кўрилди: 71\nЎзбекистон истеъмолчилар ҳуқуқларини ҳимоя қилиш жамиятлари федерацияси мамлакат бозорларидаги нарх-наволарни ўрганишни давом эттирган ҳолда, Ўзбекистон бозорларидаги озиқ-овқат, ноозиқ овқат ва қишлоқ хўжалиги маҳсулотларининг 2018 йил 7 октябрь ҳолатидаги нархларини эълон қилди, деб ёзади ЎзА.\nМамлакат бозорларида 1 кг мол гўшти 26 минг сўмдан 42 минг сўмгача бўлган нархларда сотилмоқда. Энг арзон нархлар яна Қорақалпоғистон Республикаси Нукус шаҳар Марказий деҳқон бозорида кузатилди. Бу ҳафтада 1 кг мол гўштининг нархи 26 минг сўмдан сотилмоқда. Ўтган ҳафтада 28 минг сўм эди.\nЭнг қиммат нарх Самарқанд шаҳри «Сиёб» бозорида – 1 кг мол гўшти 36 000 – 42 000 сўм.\nГулистон шаҳри Марказий деҳқон бозорида бир неча ҳафтадан буён қиммат нарх сақланиб келаётган эди. Гап шундаки, ушбу бозорда гўшт нархи арзонлашмади, бироқ Янги шаҳар бозори (Андижон)да қўй гўштининг нархи қимматлашди – 1 кг қўй гўшти 42 000 сўмдан 43 000 сўмгача.\nЭнг арзон нархлар ўтган ҳафтадагидек, пойтахтнинг «Қўйлиқ», «Миробод», «Чорсу», «Фарҳод» бозорларида учратиш мумкин – 1 кг қўй гўшти нархи 28 000 – 39 000 сўм.\n12 000 сўмдан 29 000 сўмгача\nЭнг қиммат нарх Термиз шаҳар Марказий деҳқон бозорида – 18000 – 19000 сўм.\nЭнг арзон нарх Наманган шаҳри «Сардоба» деҳқон бозорида – 12000 – 14000 сўм.\nПойтахт бозорларида 1 кг товуқ гўшти ўртача 15 000 сўмдан истеъмолчиларга етказиб берилмоқда.\nРеспублика бозорларида гуручни ўртача нархда 5000—10 000 сўмгача учратиш мумкин.\nЭнг қиммат нарх Нукус шаҳар Марказий деҳқон бозорида – 5000 – 13 000 сўм\nЭнг арзон нарх Миробод деҳқон бозори (Тошкент шаҳри) – 4200 – 9000 сўм\nМамлакат бозорларида 1 кг ўсимлик ёғи 8 минг сўмдан 12 минг сўмгача нархларда сотилмоқда.\nЭнг арзон нархлар Термиз шаҳар Марказий деҳқон бозорида – 8000—9000 сўм.\nЭнг қиммат нархлар Жиззах шаҳри Марказий деҳқон бозори – 9000—12 000 сўм.\n1 900 сўмдан 4 500 сўмгача\nЭнг арзон нарх Гулистон шаҳри Марказий деҳқон бозорида – 1 кг 1-навли ун 1900 сўмдан 2600 сўмгача.\nЭнг қиммат нарх Самарқанд шаҳри «Сиёб» бозорида – 3500 – 4500 сўм.\nЎтган ҳафтадаги нарх сақланиб қолди.\nЭнг қиммат нарх Нукус шаҳар Марказий деҳқон бозорида – 5000—5500 сўм.\nБу ҳафтада Республика бозорларида 1 дона товуқ тухумининг нархи бироз қимматлашгани кузатилди.\nЭнг қиммат нарх Гулистон шаҳри Марказий деҳқон бозорида – 700 сўмгача.\nЭнг арзон нарх Фарҳод деҳқон бозорида – 350 сўмдан 550 сўмгача.\n1 300 сўмдан 3 000 сўмгача\nКартошка мамлакат бозорларида ўртача 1500 – 2000 сўмдан сотилмоқда.\nБу ҳафтадаги кузатишларда ҳам Қўйлиқ деҳқон бозори (Тошкент шаҳри)да ушбу маҳсулот 1300 сўмдан 2500 сўмгача сотилаётгани маълум бўлди.\nЭнг қиммат нарх Нукус шаҳар Марказий деҳқон бозорида – 3000 сўмгача.\n1 500 сўмдан 8 000 сўмгача\nБу галги кузатишларда мамлакат бозорларида помидор нархи бироз арзонлашгани сезилди.\nЭнг арзон нарх Фарғона марказий деҳқон бозори – 1500 сўмдан 4000 сўмгача.\nЭнг қиммат нарх Чорсу деҳқон бозорида – 3000 – 8000 сўм.


Россияда фейк-янгиликларни тақиқлашмоқчи. Ўзбекистоннинг бу ерда нима дахли бор? / Янгиликлар, фикрлар, воқеалар | Ўзбекистон\n09 янвuary 2019 577 0\nРоссияда фейк-янгиликларни тақиқлашмоқчи. Ўзбекистоннинг бу ерда нима дахли бор?\nРоссияда икки қонун лойиҳасини маъқуллаш режалаштирилган.\nБиринчиси интернетда ишониб бўлмайдиган янгиликларни эълон қилишни тақиқласа, иккинчиси интернетда жамият, давлат, давлат рамзлари, Конситуциясива давлат ҳокимият органларига ошкора беҳурматликни ифода қилувчи ахборот жойлаштиргани учун жазо чорасиникиритади. Мазкур қонун лойиҳалари халиқабул қилинганича йўқ, бунга Ўзбекистонни нима дахли бор деган савол туғилишитабиий. Россияда талайгина популистлар мавжуд, қонун лойиҳалари ҳам қабулқилинар, Россияга борадиган Ўзбекистон фуқаролари эса ўзларини қандай тутишлари лозимлигини билиб қўйишса, эҳтимолдан ҳоли бўлмайди.\nҚонун лойиҳаларида ноаниқликлар талайгина.\n“Ишониб бўлмайдиган янгиликлар” атамаси қайд этилмаган — бу гўёки ишончли ҳолатда эълон қилинаётган ва оғир оқибатларга олиб борадиган: оммавий тартиб бузилиши, инсонлар ҳаёти ва саломатлигига таҳдид маълумотдир.\n“Ижтимоий аҳамиятга молик” атамаси қайт этилмаган- бу давлат маблағларининг сарфланиши, амалдорларнинг жиддий суистеъмолликка йўлқўйиши, инсон ҳуқуқларининг бузилиши, жиноятлар, фавқулодда ҳодисалар вафалокатларнинг беркитилиши тўғрисидаги маълумотлардир.\nОддий инсонлар фейк янгиликлар тарқатганликлари учун 3 мингдан 5 минг рублгача миқдорда (375000-625000 сўмда) жаримага тортилади. Мансабдор шахслар эса 30 минг дан 50 минг рубл (3750000дан 6250000 сўм)га қадар, юридик шахслар 400 мингдан 1 миллион рубл (50 миллиондан 125 миллион сўм)гача “маъмурий ҳуқуқбузарлик ашёларини мусодара этиш билан” жаримага тортилади.\nЖамият, давлат, рамзлар, Конституция ва маҳаллий органларга беҳурматликни ифода қилувчи маълумотларни интернетда эълон қилишмайда безорилик сифатида баҳоланади. Бунинг учун беш минг рубл (125000 дан 625000сўмга қадар) жарима ёки 15 суткагача маъмурий ҳибс жазоси кўзда тутилган.\nҲар ойнинг якунида фейкларга қарши кураш сайтида чоп этилган материаллар асосида тест тузмоқдамиз\n07 июнь 2019 753 0\nФавқулодда вазият ҳолатида ахборотларни қандай текшириш лозим?\nФожиалар тармоқларда кўплаб изоҳларга сабаб бўлади ва, шу билан бирга, кўплаб уйдирма гаплар, миш-мишлар, фейклар ҳам тарқалишига олиб келади\n07 июнь 2019 791 0\nНоам Хомскийдан ОАВларда фойдаланадиган манипуляцияларнинг 10 стратегияси\nАгар медиада сизга худди болакайга мурожжат қилгандай мурожаат қилинса, сиз манипуляция остида эканлигингизни эҳтимоли катта\n07 июнь 2019 676 0\nКаъба устидан самолет ва қушлар учиб ўтмайдими?\nТармоқларда қушлар ва самолетлар Каъбанинг, умуман Макканинг устидан парвоз қилиб, учиб ўтолмаслиги тўғрисида хабар кенг тарқалиб бормоқда\n07 июнь 2019 1833 0


Мусулмонларнинг илк Ҳабаш сари кўчиши Макка даврининг бешинчи йилига, иккинчиси эса еттинчи йилига тўғри келгани айтилди. Расули акрамнинг амакилари Ҳамза ва Хаттоб ўғли Умарлар эса бу икки ҳижрат орасида − Макка даврининг олтинчи йилида Исломга киришди (615 йил).\nҲазрат Ҳамза иймонга келишларидан олдин мусулмонларнинг сони ўттиз саккизта эди. Ҳамза қўшилиб, уларнинг сони ўттиз тўққизтага етди. Ҳамзадан уч кун кейин Умар ҳам иймонга келдилар ва мусулмонларнинг қирқинчиси бўлдилар45.\nҲазрат Ҳамзанинг Исломга киришларига Абу Жаҳлнинг Расули акрамга қилган ҳақорати туртки бўлди.\nҲамза ҳали Исломга кирмаган, бироқ жиянлари Муҳаммад соллаллоҳу алайҳи васалламни жуда яхши кўрар эдилар. Бир куни овдан қайтарканлар, жиянларини Абу Жаҳл қаттиқ ҳақорат қилганини эшитиб чидаб туролмадилар. Қиличларини чиқармасдан қурайшийлар тўпланиб турган жойга бордилар. Ҳам Абу Жаҳлдан ўч олдилар, ҳам Пайғамбарнинг олдиларига бориб, мусулмон бўлдилар46.\nҲамза жасур эдилар. У кишининг Исломга киришлари мушрикларни ташвишга солиб қўйди. Чунки энди мусулмонларнинг қуввати ортаётган эди.\nҲамза Исломга кирган ўша кунларда қурайш пешволари Дорун-надва дейилган ҳукумат қўноғига тўпланишди. Абу Жаҳлнинг таклифига кўра, Умар жаҳд билан ўрнидан турди. Қуролланиб, йўлга чиқди. У Расули акрамни ўлдириш учун борарди. Мақсади − Муҳаммад соллаллоҳу алайҳи васалламни йўқотиб, бўлиниб кетган қурайшни қайтадан бирлаштирмоқ эди. Умар йўлда Абдуллоҳ ўғли Наймага дуч келди ва ундан синглиси билан куёвининг ҳам мусулмон бўлганларини эшитиб аввал тўғри куёви Саиднинг уйига бостириб борди. Бу пайт уларнинг уйида Қуръон ўқилаётган эди. Умар келиши билан Қуръон саҳифалари дарҳол яширилди. Бироқ Умар ичкарига кирар-кирмас, нима ўқилганини сўради ва дарҳол куёвини оёғи остига олиб дўппослай кетди. Уларни ажратмоқчи бўлган синглиси Фотимани ҳам бир мушт урди. Шундан кейин синглиси унга шундай деди:\n— Эй Умар! Нима қилсанг, қил! Барибир, мусулмонликдан воз кечмаймиз!\nСинглисига қараган Умар ҳайрон қолди. Унинг юзидаги қонни ва айни пайтдаги шижоатини кўриб, пушаймон бўлди; ҳовуридан тушди. Улар ўқиб турган сурани сўраб олиб, ўқий бошлади. Ўшанда Умар ўқиган оятлар Ҳадид сурасининг илк оятлари эди47: «Осмонлар ва ердаги бор нарса Аллоҳга тасбеҳ айтади. У қудрат ва ҳикмат соҳибидир. Осмонлар ва ер Унинг мулкидир. У ҳаёт ва ўлим берур. У барча нарсага қодирдир. Аввал ҳам, охир ҳам, зоҳир ҳам, ботин ҳам Унинг Ўзидир. У барча нарсани билгувчидир. У осмонлар ва ерни олти кунда яратиб, сўнгра Ўз аршига ўрнашган Зотдир. У ерга кирадиган (ёмғир, қор суви, хазинаю дафина ва жасадлар каби) нарсаларни ҳам, ундан чиқадиган (ўт-ўлан, наботот ва булоқ сувлари каби) нарсаларни ҳам, самодан тушадиган (ризқу насиба, хайру барака каби) нарсаларни ҳам, унга (самога) кўтариладиган (яъни амал, дуо ва илтижо каби) нарсаларни ҳам билур. Сизлар қаерда бўлсангизлар, У сизлар билан биргадир. Аллоҳ қилаётган амалларингизни кўриб тургувчидир. Осмонлар ва ер Унинг мулкидир. Барча ишлар ёлғиз Аллоҳга қайтарилур. У кечани кундузга киритур ва кундузни кечага киритур. У диллардаги сирларни билгувчидир. (Эй инсонлар), Аллоҳга ва Унинг пайғамбарига−Муҳаммад алайҳиссаломга иймон келтиринглар...».8\nБу оятларни ўқиган Умар тахтадек қотиб қолди. Қуръоннинг фасоҳатидан ҳайратга тушди. Шу заҳотиёқ калимаи шаҳодат келтирди. «Ашҳаду анла илаҳа иллаллоҳу ва ашҳаду анна Муҳаммадан расулуллоҳ», дедилар Умар ва Пайғамбарнинг олдиларига олиб боришларини сўрадилар49.\nБу вақт Расулуллоҳ соллаллоҳу алайҳи васаллам Сафода Арқамнинг уйида асҳоблари билан ўтирардилар. Умар ичкарига кирдилар ва:\n— Мусулмон бўлишга келдим! − дея олди, холос.\n«Расули акрам «Аллоҳу акбар!» дейишлари билан бутун асҳоби киром ҳам баланд овозда такбир келтирдилар. Бу такбирдан тоғлар ларзага келаёзди» (Ибн Асир).\nУмар розияллоҳу анҳунинг таклифлари билан ҳамма мусулмонлар биргаликда Арқамнинг уйидан чиқиб, Каъбага боришди. У ерда ҳазрат Умар қурайш пешволарига қараб шундай хитоб қилдилар:\n—Мени танимаган киши бўлса, таниб олсин. Мен Хаттоб ўғли Умарман!\nУмар баланд овоз билан шаҳодат калимасини такрорлади. Довдираб қолган қурайшийлар дарҳол у ердан кетдилар. Мусулмонлар эса у кун Ҳарами Шарифда илк дафъа жамоат бўлиб намоз ўқидилар (Ибн Ҳишом).\nИбн Масъуд розияллоҳу анҳу дейдилар: «Ҳазрат Умар исломиятни қабул қилгач, қурайшийларга қасдма-қасд Каъбада намоз ўқидилар, биз ҳам бирга ўқидик».\nЎша пайтгача мусулмонлар ибодатларини очиқча қилишолмас, Каъбада намоз ўқий олишмас эди. Ҳазрат Умарнинг мусулмонликни қабул қилишлари ҳамма нарсани ўзгартириб юборди50.\nҲамза билан Умар розияллоҳу анҳуларнинг бирин-кетин Исломга киришлари тарихда аҳамиятли воқеа бўлди. Бу мусулмонларнинг мушриклар устидан қилган буюк зафари эди. Бу воқеа ажойиб натижалар берди. Макка даврининг олтинчи санаси мусулмон бўлган Ҳамза асҳобнинг ўттиз тўққизинчиси, Умар қирқинчиси эдилар. Бир йил кейин иккинчи Ҳабаш ҳижратига қўшилган мусулмонларнинг тўқсонта бўлганига кўра, Макка даврининг еттинчи йили Расули акрамнинг муборак юзларини кўрган асҳобнинг сони уч юзга етган эди.\n45. «Фазоили Умар ибнил Хаттоб».\n46. Ҳазрат Ҳамза розияллоҳу анҳу Расули акрамнинг амакилари ва эмикдошлари. Пайғамбаримиздан икки ёш катталар. Қурайш қабиласининг ҳошимий уруғига мансублар. Мадинага кўчиб борган маккалик муҳожирлардан эдилар. Расулуллоҳ соллаллоҳу алайҳи васаллам Ҳамзага «Асадуллоҳ» (Аллоҳнинг йўлбарси) деб ном берган эдилар. Пайғамбарликнинг Макка даврида (622-632) илк тайёрланган уч сариядан (душманга қарши тузилган қўшин) биринчиси Ҳамзаники бўлди. Бадр ғазвасида мушрик рақиблари Утба, Шайба, Валидга қарши Расули акрамнинг амрлари билан мубориз (яккама-якка олишув) майдонига Убайда, Ҳамза, Алилар чиққан эдилар. Ҳамза билан Али рақибларини биринчи ҳамладаёқ енгишган. Уҳуд жангида (3/625 й.) эса ҳазрат Ҳамза «Саййидуш-шуҳадо» (Шаҳидларнинг азизи) бўлдилар (625 й. 27 март). Ҳамзанинг қотиллари Ваҳший исмли бир ҳабаш қул эди. Ваҳший Ҳамзани ўлдирган тақдирда ҳам қулликдан қутулар, ҳам Абу Суфённинг хотини Ҳинддан мукофот олар эди. У Уҳуд жанги қизғин кетаётган бир пайтда яширинган жойидан найзасини отди. Найза Ҳамзанинг икки сонлари ўртасига тегди. Ҳазрат Ҳамза шаҳид этилганларида эллик етти ёшда эдилар. Аъзойи баданлари етмиш парчага бўлиб ташланган.\nРасули акрам Уҳуд шаҳидларини қонли кўйлаклари билан иккитадан кўмдирдилар. Саккиз йил кейин эса жаноза намозларини ўқидилар («Тажрид» таржимаси, 10-жилд, 224-бет).\nҲижратнинг саккизинчи санаси (630 й. 11 январь) Макка мусулмонлар томонидан фатҳ қилинди, йигирма йилдан бери давом этиб келган «мусулмонлик-бутпарастлик» мужодаласи Ислом динининг ғалабаси билан ниҳоясига етди. Ўшанда Расули акрам мушрикларни авф этиб инсонийликнинг юксак намунасини кўрсатадилар. Ҳамзанинг қотиллари Ваҳший ҳам кейинчалик авф этилганлар орасида эди. Бироқ Ваҳшийни кечирган бўлсалар ҳам, унга: «Кўзимга кўринма!» деб ўзларининг жароҳатли қалбларига таскин беришга ҳаракат қилганлар.\nҲазрат Абу Бакр халифалигининг дастлабки пайтларида сохта пайғамбарлар пайдо бўла бошлади ва халифа уларга қарши кураш очди. Шундайлардан Мусайламага қарши Холид ибн Валидни юбордилар. Мусайлама қўшинлари тор-мор қилинди. Ёлғончи пайғамбар Мусайламани ҳабаш Ваҳший ўлдирди (Муҳаммад Абулфазл Иброҳим. «Айёмул араб», 169-бет). Ваҳший ҳамиша: «Мушрик бўлган пайтимда мусулмонларнинг энг буюгини ўлдириб катта жиноят қилдим, Исломга киргач, мусулмонларнинг энг катта душманини ўлдириб савобга қолдим», деб ўзига тасалли берарди.\n47. Жавдат Пошо «Қиссаи Анбиё»сида бу оятларнинг Тоҳа сурасидан эканини, «Миръотул ибар» ва «Асри Саодат» муаллифлари эса Ҳадид сурасидан эди, деб ёзишади.\n49. Ҳазрат Умар розияллоҳу анҳу. Пайғамбарликнинг олтинчи йили Исломга кирган Хаттоб ўғли Умар маккалик мусулмонларнинг қирқинчиси бўлганлар. У кишини Абу Хафса ҳам дейишади (Хафса онамиз Пайғамбаримизнинг завжалари бўлганлар).\nТўғрини эгридан ажратишда ўта ҳассос ва одил бўлганларидан Пайғамбаримиз алайҳиссалом у кишига «Форуқ» деб ном берган эдилар. Сулолалари тўққизинчи отада (Каъбда) Пайғамбаримизнинг сулолаларига бирлашади. Расулуллоҳ соллаллоҳу алайҳи васалламдан ўн уч ёш кичик эдилар, ўн уч йил кейин вафот этдилар. Мусулмонликни қабул қилганларида ўттиз уч ёшда эдилар, ўлганларида Расулуллоҳ каби олтмиш уч ёшда бўлганлар. Исломга кирмасларидан олдин Қурайшнинг сиёсий ишларини юритардилар. Қурайш қабиласи билан бошқа қабилалар орасида чиққан сиёсий муаммоларни ҳал қилиш учун борган Қурайшнинг охирги элчиси Умар бўлдилар («Маданияти Исломия тарихи», 1-жилд, 22-бет).\nҲабашистонга ва Мадинага кўчишда мусулмонлар Маккадан яширинча чиққан эдилар, Умар бўлсалар, Каъбани зиёрат қилгач, мушрикларга қарата: «Мени билмаган билсин, танимаган таниб олсин! Мен Хаттоб ўғли Умарман! Ҳозир Мадинага кетяпман. Оналарини йиғлатишни, хотинларини тул, болаларини етим қолдиришни истайдиган (жонидан тўйган - тарж.) киши бўлса, орқамдан тушсин (яъни ким менга тўсқинлик қилса, жонидан айрилади)!» дея очиқчасига Мадинага ҳижрат қилганлар.\nҲамма ғазовотларда Расули акрам билан бирга бўлдилар. Уҳуд жангида қўшин тарқалиб кетганида Расули акрамнинг ёнларидан жилмаганларнинг бири ҳам Умар эдилар (Табарий, Ибн Ҳишом). Пайғамбаримизнинг энг яқин маслаҳатчиларидан бири Абу Бакр, иккинчиси Умар бўлганлар. Расулуллоҳ соллаллоҳу алайҳи васаллам, аввало, буларнинг фикр-раъйларини олардилар. Ўн икки масалада илоҳий ваҳий Умарнинг раъйларига мувофиқ тушган. Умар фикр-мулоҳазаларини, ҳатто бу мулоҳаза ҳазрат Пайғамбарнинг раъйларига зид бўлса-да, очиқ гапираверардилар. Ашараи Мубашшарадан бўлдилар. Расули акрамнинг вафотларидан сўнг Абу Бакрнинг ёнларидан кетмадилар. У кишига биринчи бўлиб байъат этдилар. У кишининг халифалик ишларида катта ёрдамлари тегди. Ислом бирлигини сақлаб қолишда буюк хизматлар қилдилар. Қуръони каримни тўплаш ишини Абу Бакрга эслатган ҳам Умар эдилар. Абу Бакр ҳаётлик чоғларида Умарни халифаликка номзод ўлароқ кўрсатган эдилар. Умар иккинчи халифа бўлдилар. Халифалик даврларида халқ билан ўтказилган бир суҳбатда:\n— Эй инсонлар! Мен ҳақдан, адолатдан адашсам, нима қиласизлар?− дея сўраганларида тўпланганлар орасидан бир киши:\n— Эй Умар! Сени қиличимиз билан тўғри йўлга соламиз! − дея жавоб беради. Ўшанда Умар:\n— Алҳамдулиллаҳ, замонамда хатоимни қилич билан тузатадиган биродарларим бор экан! − дея мамнунликларини ифодалаган эдилар.\nУ кишининг халифалик даврларида Сурия, Фаластин, Миср каби мамлакатлар Византия деб аталувчи Ғарбий Рум императорлигининг қўлидан олинди. Эронга ҳоким бўлган Сосоний салтанати йиқилди. Мажусийлик дейилган оловга сиғиниш мазҳаби бекор қилинди. Эрон тупроқлари бутунлай Ислом чегаралари ичига қўшилди. Расули акрамнинг ҳижрат ҳодисаси мусулмонлар томонидан тақвимбоши ўлароқ қабул қилинди (17/638 й.). Пайғамбаримизнинг асҳобларига даражаларига кўра маош белгиланди.\nЭроннинг ва Византиянинг хазиналари Ислом дунёсининг маркази бўлган Мадинага оқаётган, асҳоб ҳузур-ҳаловат ичида тўқ яшаётган бир пайтда мусулмонларнинг халифаси Умарнинг иқтисодий аҳволлари анча оғир эди. Хазинадан олаётган «кифоф» (маош) миқдори билан зўрға кун кечирардилар. Асҳобнинг катталари бу ҳолни кўрдилар. Чидаёлмадилар. Халифанинг маошини кўтармоқчи бўлдилар. Таклифларни у кишининг қизлари Хафса орқали исмларини билдирмай етказишди. Уларнинг орасида Али, Талха, Зубайр каби зотлар бор эдилар. Хафса онамиз асҳобнинг бу таклифини оталари Умарга етказганларида халифа:\n— Айт-чи, Расулуллоҳнинг ейиш-ичиш, кийинишлари қай аҳволда эди? − дея сўрадилар.\n—Кун ўтказишга етарли даражада эди, − деган жавобни олгач, яна дедилар:\n—Икки ўртоғим (Пайғамбаримиз билан Абу Бакр) ва мен айни йўлдан кетган уч йўловчига ўхшаймиз. Биримиз Пайғамбар мақомига борди, иккинчиси (Абу Бакр) айни шу йўлдан бориб, улуғ мартабага ноил бўлди. Учинчиси, яъни мен ҳам ўртоқларимга етишиб олишни хоҳлайман. Оғир юк билан кетсам, уларга етолмайман! (Шабандарзода Аҳмад Ҳилмий. «Тарихи Ислом», 1-жилд, 367-бет.)\nФатҳларнинг кўплиги, бой хазинага эга бўлганларига қарамай, ҳазрат Умар тирикчиликка етадиган даражадан бир мисқол ортиқча нарса қабул қилмаган эдилар. Ўн икки жойидан ямоқли хирқалари билан хутба ўқиганликлари, қарздор бўлиб ўлганликлари мол-дунёга қизиқмаганликларига яна бир далилдир. Ҳа, булар мусулмонларнинг буюк халифаси ҳазрат Умар ҳақларидаги шунчаки ҳикоя эмас, тарихий ҳақиқатлардир.\nУмар халифалиги даврида Мадина ҳукумати Византия императорлиги ва Эрон салтанатига қарши уруш ҳолатида эди. Қуддус руҳонийси (патриги) Софрониос шаҳрининг шахсан халифанинг ўзига таслим бўлишини айтганида бу истак дарҳол Мадинада ўтирган Умарга етказилди. Ҳазрат Умар қон тўкилишининг олдини олиш учун Мадинадан Қуддусгача узоқ йўлга чиқишга мажбур бўлдилар. Буюк Умар йўлда қуллари Муғийра билан бир туяни навбат билан миниб келишарди. Ҳатто Қуддусга кираверишда миниш навбати қулга келгани учун уни миндириб, ўзлари пиёда, туяни етаклаб шаҳарга кирмоқчи бўлдилар. Бироқ асҳоб бунга кўнмади, минг бор машаққат билан у кишини туяда шаҳарга киришга кўндирди.\nҲазрат Умар Қуддус руҳонийси билан эркин учрашиб суҳбатлашган, христианларга диний имтиёзлар берган, ҳатто руҳоний билан қасамнома ҳам имзолаган эдилар.\nМиср ҳазрат Умар замонларида олинган бўлиб, фотиҳи Амр ибн Ос эди. Мишмишчилар: «Халифа Умарнинг буйруғи билан Амр ибн Ос Искандарияда Батламеслардан қолган кутубхона ва ичидаги етти юз минг жилд китобни ёққан!» деган бўҳтонни тарқатишган эди. Тарихий ҳақиқатга тамоман тескари бўлган бу бўҳтонни баъзи оврупалик тарихчилар каби «Маданияти Исломия тарихи» асарининг муаллифи Жўржи Зайдон ҳам, таассуфки, эътироф этиб ёзган. Умар Ризо Дўғрул эса бундай дейди: «Бу кейинчалик уйдирилган бир туҳматдир. Чунки Батламеслар кутубхонаси Юлий Цезарнинг бир сафари асносида ёқилгани маълум. Бундан ташқари, ҳазрат Умарнинг Искандария кутубхонасини ёқтирганликлари ҳақидаги ривоятни айтган Абул Фараж бу воқеадан олти юз йил кейин яшаган. Ҳолбуки, ундан олдин яшаган христиан ва мисрлик тарихчилар бу масала хусусида ҳеч нарса дейишмаган» (Жон Давенпорт. «Ҳазрати Муҳаммад ва Қуръони карим», Умар Ризо таржимаси, 94-бет).\nДиёрбақирлик Саид Пошо эса ушбу муҳим маълумотни беради: «Искандария кутубхонаси Юлий Цезарнинг Миср сафари давомида ёнди. Диектелиен Искандария кутубхонасини талон-тарож қилди. Теодосюз замонида Сарапеум мактаби бузиб ташланди. Амр ибн Оснинг Миср фатҳидан аввал эски асарлардан қирқ жилд китоб қолган эди. Искандарияда кутубхона ва китоб ёқилганига доир асосий китобларда ҳеч қандай маълумот кўрмадим. Кейинги баъзи муаррихлар берган маълумотлар ҳеч бир асос манба бўлолмайди. Бутун бу ривоятлар Ибнул Ибрийнинг асари асосида айтилган. Ибнул Ибрий французлар ичида Абул Фараж номи билан танилган. Ҳолбуки, Абул Фараж Онадўлидаги бир яҳудийнинг ўғли эди. Унинг асл исми Маргригоросдир. Ҳижратнинг 622 (м. 1226) йилида туғилган эди» («Миръотул Ибар», 6-жилд, 116-бет).\nҲазрат Умар мусулмонликка бошқа динлардан бидъат-хурофотларнинг, бутпарастлик одатларининг кириб келишига ҳеч чидаб туролмасдилар. Пайғамбаримиз Ҳудайбия жанггидан олдин маккалик мушрикларга қарши курашиш ҳақида бир дарахт тагида асҳобдан байъат олганлар ва бу ҳодисага «Байъатур Ризвон» дейилган эди. Кейинчалик бу дарахт халқ орасида муқаддаслаштирила бошланди. Дарахтнинг бут ҳолига айланиш эҳтимолини ўйлаган ҳазрат Умар уни дарҳол кестириб ташладилар (Ибн Саъд, «Табақот»).\nСурияда Ғассоний ҳукмдори Жабала мусулмон бўлган, Маккага келган эди, ҳазрат Умар унинг Исломга киришидан хурсанд бўлгандилар. Лекин ҳаж пайти Каъба зиёрат қилинаётганда тиқилинчда бир қул эътиборсизлик қилиб Ғассоний ҳукмдорининг этагини босиб олади. Жабаланинг бундан жаҳли чиқиб, ўша заҳотиёқ қулни бир мушт уриб бурнини синдиради. Қул халифага шикоят қилгач, Умар Жабалани чақиртириб келадилар ва сўроққа тутадилар. Шунда Жабала:\n—Қул этагимни босди. Ҳурматсизлик қилди. Зиёратгоҳ бўлмаса эди, бошини қилич билан иккига бўлиб ташлардим, − дейди.\nХалифа Умар қатъий огоҳлантирадилар:\n—Сен айбингни эътироф этдинг. Энди унинг кўнглини олишга ҳаракат қил. Бўлмаса, сенга ҳам айни муомалада бўлишини буюраман!\nЖабала ҳайратга тушиб дейди:\n— Эй амир! Бу қанақаси? Мен ҳукмдор, у оддий бир қул эмасми?\n—Мусулмонликда ҳукмдорлик − қуллик йўқ. Мусулмонликда тенглик бор. Бир мусулмон бошқасидан икки нарсада ажралиб туради. Булар тақво (Аллоҳдан қўрқув) ва соғликдир, − деб жавоб қиладилар халифа Умар («Маданияти Исломия тарихи», 1-жилд, 50-бет).\nЖабала халифа Умарнинг адолатларидан қўрқди ва Византияга қочди. Яна христианликка қайтди.\nҲазрат Умар инсоннинг ташқи қиёфасига кўп ҳам эътибор бермасдилар, масалага жуда ҳассослик билан ёндашардилар. «Бир одамнинг шон-шуҳратига, кўринишига алданманг. Намозига маҳлиё бўлиб қолманг. Унинг ақлига, тўғрилигига қаранг!» дер эдилар («Асри Саодат», 7-жилд, 499-бет).\nҲазрат Умар халифа бўлганларида жуда тажрибали Холид ибн Валидни бош қўмондонликдан бўшатиб, Сурия қўшини қўмондони Абу Убайданинг қўл остига ёрдамчи қилиб жўнатдилар. Бунинг сабабини шундай тушунтирдилар: «Холидни қўмондонликдан олишим унинг ёмон хатти-ҳаракатидан ёхуд уни ёқтирмаганимдан эмас. Бунга халқнинг Холидга нисбатан ҳаддан ташқари ҳурмат-эҳтиром кўрсатаётгани, уни ҳамма иш қўлидан келадиган ҳисоблаши сабаб бўлди. Мақсадим − бир инсоннинг якка ўзи ҳеч нарсани уддалай олмаслигини кўрсатиш эди!» (Табарий.)\nҲазрат Умарни истиқбол ўйлантирарди, бир фитна чиқиб қолишидан хавфсирар эдилар. Энди ўзларидан кейин халифаликка номзод кўрсатиш керак эди. Бир куни Абдуллоҳ ибн Аббос шу масалада Умарнинг олдиларига кириб, Ашараи Мубашшарадан Абдурраҳмон ибн Авфнинг номзодларини кўрсатиб, у киши ҳақларидаги фикрларини сўрайдилар. «Қандай яхши одам! Бироқ жуссаси кичкина, ёши ўтиб қолган», дейдилар Умар.\nКейин Талха ҳақларида: «Бой, чиройли, алмойи кийимларда юради», дея номзодларини мақбул кўрмайдилар.\nЗубайр хусусларида: «Тижорат билан шуғулланади. Бой одам. Хубубот (донли маҳсулотлар), тош-тарозудан гапиради», дейдилар.\nЭрон фотиҳларидан Қодисия муҳобарасининг қаҳрамони, буюк саркарда Саъд ибн Абу Ваққос ҳақларида фикрлари сўралганда: «Яхши саркарда, жасур аскар, қийматли ҳарбий киши. Аммо аскарлик бошқа нарса, давлат бошқа нарса» , дея жавоб берадилар.\nУсмон ҳақларида: «Бой-бадавлат, ҳалийм одам. Умайя ўғилларидан. Қабиласи бошига чиқиб олган. Бошқа қабилалар қизғаниб, фитна чиқади», дейдилар.\nҲазрат Али ҳақларида фикрларини қуйидагича билдирадилар: «Олим, обид, зоҳид ва муҳожиддир. Бир оғиз луқма, бир ҳирқага қаноат қилиб яшайди. Халифаликка лойиқ, бироқ латифа, кулгуни ёқтиради»(«Қиссаси Анбиё», 5-жилд, 597).\nМинг афсуски, Умар ҳеч кимни халифаликка номзод кўрсатмай, Абу Луълуъ исмли бир эронлик қул томонидан шаҳид бўлиб кетдилар.\nҚотил бомдод намозида Умарни заҳарланган ҳанжар билан олти жойларидан яралаган, ушлаганларида ўзини ўзи ўлдирган эди. Ҳазрат Умар уч кунгина яшай олдилар («Фазлакаи тарихи дувалаи Исломия», 80-бет). Қотилнинг эронлик бўлиши, ўзини ўлдириши жиноятнинг оддий эмаслиги ва махсус тайёрланганидан далолат берарди. Ўлим тўшагида ётган Умарга ўғилларининг номзодини кўрсатишганида «Бир оилага бир қурбон етади!» деганлар ва халифаликни олти кишилик ҳайъат аъзоларига топширганлар («Зубдатул қисса», 1-жилд, 143-бет).\nАбу Бакр каби Умар ҳам Расули акрамнинг «Ҳужраи Саодат» деб аталувчи қабрлари ёнига кўмилдилар. Умар қабрнинг жойини ҳазрат Оишадан сўраб олган эдилар. Оиша :«У жойни ўзимга айирган эдим, мамнуният билан Умарга бераман», деганлар (27-зулҳижжа, 23/645 й.).\n50. «Ҳазрат Умар исломиятни қабул қилганларида мусулмонлар қуйидагилар эди: Абу Бакр, Усмон, Али, Зайд, Талха, Зубайр, Саъд, Абдурраҳмон, Саид, Абу Убайда, Ҳамза, Убайдатубну Ҳорис, Жаъфар, Мисъаб ибн Амир, Ибн Масъуд, Иёс ибн Абу Рабиъа, Абу Зарр, Абу Салмон ибн Абуласад, Усмон ибн Мазъун, Зайд ибн Ҳориса, Билол, Ҳаббоб, Миқдод, Суҳайб, Аммор, Амир ибн Фухайра, Умар ибн Анбаса, Нуайм, Хотиб ибн Абил Ҳорис, Холид ибн Саид, Холид ибн Бакир, Абдурраҳмон ибн Жахш, Арқам, Унайс, Воқид, Саид, Омир ибн Рабиъа, Омир ибн Бакир, Абу Аҳмад ибн Жахш» («Асри Саодат», 7-жилд, 44-бет).


Россия ва Хитой флоти қўшма ҳарбий машқлар бошлади\n24 январ 2021, Тошкент вақти: 02:13\nРоссиянинг “Маршал Шапошников” номли жанговор кемаси, Владивосток, 2010 йил 25 июн.\n“Денгиз ҳамкорлиги-2012” деб номланган ҳарбий машқлар Сариқ денгизда 27 апрелгача давом этади.\n20дан ортиқ жанговор кема иштирок этаётган ҳарбий ўйинларда биргаликда ҳаво ҳужумидан мудофаа қилиш, сув ости кемаларига қарши тактикалар, қидириш ва қутқариш амалиётлари машқ қилиниши режаланган.\nРоссия ва Хитой флотлари биргаликда ҳарбий машқлар бошлаганини Россия армияси Бош штаби бошлиғи ўринбосари контр-адмирал Леонид Суханов эълон қилди.\nРоссия Мудофаа вазирлиги машқлар рус тилида ўтказилишини эълон қилди.\nМазкур ҳарбий машқлар Шанхай ҳамкорлик ташкилоти доирасида ўтказилмоқда.\nШҲТга Россия ва Хитойдан ташқари атрофи қуруқлик бўлган Қозоғистон, Қирғизистон, Ўзбекистон ва Тожикистон ҳам аъзо.


Тожикистондан олинган хабарларга кўра, мухолифат вакиллари бўлажак парламент сайловларига номзодларини рўйҳатдан ўтказишда қийинчиликларга учрамоқда.\n08 март 2021, Тошкент вақти: 20:53\nКеча Таррақиёт партияси раҳбари Султон Қувватов сайловларда қатнашиш ҳуқуқидан маҳрум этилди. Бунга Қувватовга нисбатан Президент Эмомали Раҳмонов шахсиятига тегиш айблови билан жиноий ишнинг очилиши сабаб бўлди.\nАйни пайтда, Демократик партия етакчиси Маҳмадрўзи Искандаров ҳам жиноятчи, деб эълон қилиниши учун сайловда қатнашиш имконидан маҳрум этилди.\nШунингдек, расмийлар Социалистик партия етакчиси Мирҳуссайн Назиевга ҳам сайловда қатнашишга руҳсат бермагани хабар қилинмоқда.\nМамлакат шимолидаги Сўғд вилоятида Ислом Тикланиш партиясининг етти номзоди рўйҳатга олинмаган. Бундан ташқари партия Хатлон вилоятида ҳам номзодларни рўйҳатдан ўтказишда қийинчиликларга учраётганини маълум қилган.\nТожикистон парламентининг қуйи палатасига сайловлар шу йилнинг 27 феврал куни бўлиб ўтади. Юқори палата сайловлари 24 мартга режалаштирилган.


Рузиев Юнус Самандарович\nҚабул вақти: Сешанба, Пайшанба (14:00-15:00)\nЭлектрон почта: r-yunus@samdu.uz\n1999-2003 йй. – А.Навоий номидаги Самарқанд давлaт университети талабаси\n2005-2007 йй. – Самарқанд давлат университети физиология, генетика ва биокимё кафедраси магистранти\n2007-2017 йй. – Самарқанд давлат университети физиология, генетика ва биокимё кафедраси ассистенти\n2017-2018 йй. – Самарқанд давлат университети биология ва кимё факултетининг маънавий – маърифий ишлар бўйича декан ўринбосари\n2018-2020 йй. – Самарқанд давлат университети биология факултетининг ёшлар билан ишлаш бўйича декан ўринбосари\n2020 й. -ҳ.в. – Самарқанд давлат университети таълим сифатини назорат қилиш бўлим бошлиғи\nБўлим фаолияти ҳақида\nБўлим ўз фаолиятини Ўзбекистон Республикаси Конституцияси, Ўзбекистон Республикасининг “Таълим тўғрисида”ги қонуни, Кадрлар тайёрлаш миллий дастури, Ўзбекистон Республикаси Олий Мажлисининг палаталари қарорлари, Ўзбекистон Республикаси Президентининг фармонлари, қарорлари ва фармойишлари, Ўзбекистон Республикаси Вазирлар Маҳкамаси қарорлари ва фармойишлари, Давлат инспекцияси ҳамда университет ректори буйруқлари ва қонуний кўрсатмаларига, шунингдек Бўлим тўғрисидаги Низомга мувофиқ олиб боради.\nБўлимда амалга оширилган ишлар, муаммолар ва камчиликлар тўғрисидаги маълумотларни мунтазам равишда университет ректорига ҳамда Давлат инспекциясига тақдим этади.\nБўлимнинг асосий вазифалари:\nтаълим йўналишлари ва мутахассисликларнинг давлат таълим стандартлари (ДТС), малака талаблари, ўқув режалари ва фан дастурлари билан таъминланганлигини таҳлил этиш ва уларни экспертиза қилиш;\nуниверситетда таълим жараёни сифатини, унинг ўқув адабиётлари ва ўқув-услубий материаллар билан таъминланганлик даражасини ўрганиш;\nуниверситет талабалари билимларининг ДТСга мувофиқлигини ўрганиб бориш, таҳлил қилиш;\nтаълим сифатини оширишга қаратилган норматив-ҳуқуқий ҳужжатлар ижросини таъминлаш;\nкадрлар тайёрлаш сифати мониторингини юритиш;\nуниверситетни ички аттестациядан ўтказишни ташкил этиш, натижалари бўйича таълим сифатига салбий таъсир этувчи омилларни аниқлаш, маълумотларни университет ректорига ҳамда Давлат инспекциясига тақдим этиш;\nаттестация, таълим сифатини ўрганиш билан боғлиқ жараёнларда университетда аниқланган камчиликлар ва нуқсонларни ўз вақтида бартараф этилиши устидан назорат ўрнатиш;\nтаълим сифатини белгиловчи кўрсаткичларнинг ҳолатини мониторинг қилиш ва аниқланган муаммолар ва камчиликлар юзасидан тегишли таркибий тузилмаларга таклифлар бериш;\nтаълим сифатини ошириш мақсадида профессор-ўқитувчиларнинг малакасини ошириш жараёнида замонавий усуллар ва услублардан фойдаланиш самарадорлигини таҳлил қилиш;\nуниверситетнинг таркибий тузилмаларида (факультет, кафедра, бўлим, марказ, академик лицей) педагог ходимларнинг касбий малакаси ҳолатини, шунингдек олий ўқув юртидан кейинги таълим ҳамда малака ошириш ва қайта тайёрлаш йўналишларидаги сифат даражасини аниқлаш мақсадида ички мониторингни ўтказиш, таҳлилий маълумотларни тайёрлаш, аниқланаган камчилик ва муаммоларни бартараф этиш бўйича университет раҳбариятига таклифлар киритиш;\nуниверситет профессор-ўқитувчилари таянч маълумотларининг тегишли дарс берадиган фан(лар)ига мослигини таҳлил қилиш ёки уларнинг тегишли қайта тайёрлашдан ўтганлигини ёки мос ихтисослик бўйича илмий унвон, даражага эга эканлигини ўрганиш ва хулосаларни Университет ректорига маълум қилиш;\nуниверситетнинг ўқув жараёни, илмий-тадқиқот ва илмий-услубий ишлар режаларининг бажарилишини мониторинг қилиш;\nтаълим жараёни моддий-техник базаси ҳолатини таҳлил қилиш, уни ривожлантириш ва такомиллаштириш бўйича таклифлар бериш;\nуниверситетда талабалар амалиётининг таълим йўналишлари ва мутахассисликларни инобатга олинган ҳолда ташкил этилганлигини ва унинг самарасини назорат қилиш;\nДавлат инспекциясининг топшириғига биноан университет рейтингини аниқлашга ва баҳолашга оид маълумотларни тўплашда, ўтказиладиган аттестация ва таълим сифатини ўрганиш билан боғлиқ жараёнларда иштирок этиш;\nталабалар билимини баҳолаш жараёнини таҳлил қилиш асосида рейтинг балларининг холислигини, шаффофлигини ва сифат даражасини баҳолаш;\nуниверситетдаги ижтимоий муҳит, кадрлар тайёрлаш ва таълим сифатини ўрганиш мақсадида доимий равишда талаба, ота-она, профессор-ўқитувчи ва кадрлар истеъмолчилари ўртасида ижтимоий сўровлар ўтказиш;\nбўлим ходимларининг касбий маҳоратини ошириш, Ўзбекистон Республикаси Президентининг “Истеъдод” жамғармаси ёки халқаро лойиҳалар ва Университет ҳисобидан ривожланган хорижий давлатларнинг нуфузли ўқув ва илмий марказлари тажрибасини ўрганиш ва уларни таълим жараёнига тадбиқ этиш;\nуниверситет рейтингини халқаро даражага кўтаришга қаратилган чора-тадбирларни университет раҳбарияти билан биргаликда ишлаб чиқиш ва уни ижросини таъминлашда фаол иштирок этиш;\nуниверситет тегишли таркибий тузилмалари билан ҳамкорликда таълим сифатини оширишга қаратилган ўқув семинарлари ва тренингларни ўтказиш;\nуниверситетда жамоатчи экспертлар базасини шакллантириш ва улар билан қўйилган вазифалар доирасида семинар машғулотларини мунтазам равишда ўтказиб бориш;\nўқув жараёни билан ишлаб чиқариш ўртасидаги интеграцион ҳамкорлик, инноватсион ғоялар, ишланма ва технологияларнинг амалий татбиғи масалалари мониторингини юритиш;\nуниверситет Кенгашида, давра суҳбатлари ва анжуманларда бўлим томонидан таълим сифатини оширишга оид амалга оширилган ўрганиш ва мониторинг натижалари тўғрисида маълумотлар бериб бориш;\nтаълим сифати ҳолатини ўрганишнатижаларига асосланиб тегишли таклифларни Университет раҳбариятига тақдим этиш.


Бир марта эшитгандан… — АНИҚ ФАНЛАРГА ИХТИСОСЛАШТИРИЛГАН ДАВЛАТ УМУМТАЪЛИМ МАКТАБИ\nИнқилоб арафасида – келажакда таълим қандай кўриниш олади?\nЦивизилация ачинарли ҳолатга тушиб қолгани сабаблардан бири – таълим тизимидир. Инсоният жар ёқасидан узоқлашиши учун таълимни моҳиятан ўзгартириш керак бўляпти. Аммо, соҳа бировнинг амрини кутмасдан, ўз-ўзидан ўзгариш арафасида турибди.\nТаълим тезлиги ва сифатини кўп марта ошириш имконини берадиган техник имкониятлар юзага келган бўлса ҳам, улардан фойдаланилмаётгани, мактабларда таълим эскичасига – оғзаки дарслар билан олиб борилаётгани, таълимимиз ўзига хос бир лотереяга айланиб қолгани ҳақида сўз юритган эдик. Масалани янада кенгроқ олиб, мавзуни давом эттирамиз.\n100 йил олдин кўз билан қабул қилинадиган ахборот сўз ва матн орқали етказиладиган ахборотга қараганда тез ва самарали ўзлаштирилишини олимлар тажрибада аниқлашган эди. Бу «тасвир устунлиги эффекти» деб ном олган. Маълум бўлишича, инсон бош мияси тасвирни матнга қараганда 60 000 баробар (!) тезроқ ўзлаштиради. Кўплаб тажрибаларда ўз исботини топган бу эффект инсон хотирасининг тасвирга нисбатан ўта таъсирчанлиги билан изоҳланади. Яъни, мия кўз билан илғанадиган рамзларни ўта тез таҳлил қилар экан. Мазкур ҳодисани олимлар тасвирлар мияда осон кодланиши ва керак бўлганда осон коддан чиқарилиши билан, матн орқали қабул қилинган ахборот эса икки марталик кодланиш эвазига хотирада қийин кодланиши ва қийин коддан чиқарилиши билан изоҳлашади.\nЯна бир муҳим кашфиёт\nМия юзасининг 50 фоизи кўз билан кўриладиган ахборотни қайта ишлашга мўлжалланган. «Кўзнинг қандай ишлашини билсак мия қандай ишлашини билишга яқинлашамиз», – дейди олимлар.\nБир неча йил аввал ўтказилган тажрибада инсон 10 секунд давомида 2500га яқин тасвирни эслаб қолишга қодир эканлиги аниқланганди. Яна ҳам ажабланарлиси бу – 10 секунд давомида кўрилган тасвирларнинг 63 фоизини кишилар бир йил ўтгандан кейин ҳам яхши эслашди. Эътибор беринг – уларга 10 секундда 2500 сурат намойиш этилганди.\nАхборотни хотирага сақлаш бўйича визуал кетма-кетлик матн ва оғзаки тушунтиришга нисбатан оламшумул фарққа – эффективликка эгалиги маълум бўлди. Одам 72 соатдан кейин оғзаки етказиладиган маълумотнинг 10 фоизини эсласа, тасвир орқали етказилган маълумотнинг 65 фоизини эслайди.\nБошқача қилиб айтганда, бош мия ўз қувватининг ярмини кўзлар қабул қиладиган ахборотни таҳлил қилишга сарфласа, қолган қувватини тананинг бошқа қисмларига тақсимлар экан. Мия ҳатто матнни англаётганда ҳам тасвирни тез англаш қобилиятини ишга солар, яъни ҳарф ва сўзларни тасвирий рамзлар сифатида қабул қилишни одатга айлантириб олар экан.\nБу муҳим табиий жиҳатни ахборотни ўзлаштириш самарадорлигини оширишда қўллаш айни муддао.\nНега унда аҳвол ўша-ўша?\nНега, шунча техник имкониятлар юзага келган бўлса ҳам, ҳамон болалар синфхоналарда бесамар оғзаки дарсларни тинглашга мажбур қилиняпти? Нега таълимнинг интенсивлигини бир неча баравар ошириш имкони бўла туриб, оламшумул имкониятлар ишга солинмаяпти? Нега қотиб қолган таълим стандартлари ҳамон ғолиб бўлиб турибди? Нега минглаб, балки миллионлаб болалардаги истеъдодлар ҳамон заволга учраяпти?\nНега ҳарбий харажатларга миллиардларни сарфловчи қудратли давлатлар табиий фанларни қисқа вақт мобайнида ўқувчининг зеҳнига сингдириши, вақтни – бола умрини иқтисод қилиши мумкин бўлган кўп ўлчамли видеодарсликларни тайёрлаб, дунёни таъминламаяпти? Ахир, бу имкониятларни ишга солиб, мактаблардан ҳозиргидан кўра бир неча баробар илмли – ўзи яшаётган дунёсини бир неча баробар яхшироқ биладиган, ҳис этадиган янги авлодни етиштириб чиқарса бўлади-ку? Бу саволларга аниқ жавоб йўқ. Аниқ жавоб бўлмаган жойда эса фаразларга ўрин берилади.\nЎзлигини ва ўзи яшаб турган дунёсини юқори даражада биладиган, ўзини кўп ўлчамли дунёда ҳис этадиган, қайси координата нуқтасида, қайси даврда, нима учун яшаётганини биладиган кишилардан иборат янги авлод ҳозирда ҳукмрон бўлиб турган тушунчалар тизимини қайта тафтиш қилиш салоҳиятига эга бўлади. Ҳозирда мактабларни битираётган: ўзи ва атроф дунё ҳақида деярли ҳеч нарса билмайдиган, дунёга илмий назар сола олмайдиган, рангсиз, таъбир жоиз бўлса – икки ўлчамли дунёда ўзини тасаввур этадиган, ҳеч бир нарсани таҳлил қила олмайдиган авлоддан фарқли бундай илмли авлод дунёнинг янги низоми ҳақида ўйланишга, тамаддунга янги низом кераклиги тўғрисида фикр юритишга қодир авлод бўлади.\nҲеч кимдан сўрамасдан…\nАммо, одатдагидек, ҳукуматлар миқёсида назарга илинмай ёки атай қилинмай турилган ишларни хусусий – давлатга алоқаси бўлмаган якка шахслар ривожлантиришга уринишмоқда. Бу уринишлар ҳозирча дунё миқёсида таълим соҳасини янги босқичга кўтаргани йўқ, зеро новацияларни мактабларда оммавий жорий қилиш ҳамон ҳукуматларнинг қўлида. Аммо, яқин орада сифатли ва креатив услубда ишланган ўқув фильмлари ишлаб чиқариш ҳамда масофадан таълим бериш амалиёти кескин тарзда ривож топишини бемалол башорат қилиш мумкин, чунки бу жараённинг куртаклари кўриниб қолди.\nЯқин келажакда сифатли таълимни уйдан чиқмасдан олиш мумкин бўлишини, «таълим олиш» деган сийқаси чиқиб улгурган тушунча ортда қолиб, янги техник имкониятлар воситасида соҳа «дунёни англаш» маъносини олишини башорат этиш ҳам ўринлидир.\nБундай таълим эркин – бошқарув, чеклов, бюрократия ҳамда субъектив омиллардан холи бўлгани боис илм-фаннинг янги ютуқларини тез ўзлаштирувчан, янги ғояларга очиқ, «тирик», жонли соҳага айланади.\nШу тарзда соҳа, ҳеч кимдан изн сўрамасдан, ўз-ўзини юқори поғонага олиб чиқиши мумкин бўлиб турибди.\n«Мия нима дейди?»\nЮзага келаётган мисли кўрилмаган имкониятлар ёрдамида бола қисқа вақт мобайнида кўп билимни ўзлаштириши мумкин. Бундай самара ахборотнинг бир эмас – бир нечта ўлчамларда, қизиқарли, динамик тасвирлар шаклида болага етказилиши билан, жараён мароқли ўтиши билан таъминланади.\nҚисқа вақт мобайнида кўп билим олиш мия учун зарарли эмасми?\nИнсон бош миясини ўрганаётган олимларнинг эътироф этишича, информацияни қабул қилиш ва қайта ишлашдан бош мия чарчамайди. Миянинг ахборот қабул қилиш имконияти эса бениҳоя улкан бўлиб, уни ахборот билан тўлдириб битказиш имконсиз. Аксинча, ахборот мия учун ўзига хос озуқа бўлиб, ахборотсиз қолган мия инқирозга учрашни бошлайди.\nСалк институти (Salk Institute for Biological Studies) нейрофизиологларининг ҳисоблаб чиқишича, инсон мияси тахминан 5-20 петабайт маълумотни ўзида сиғдира олар экан. Бу эса ҳозирда интернетда мавжуд бўлган ахборотнинг ҳаммаси (!) деганидир, дейилади eLife журналида нашр этилган мақолада.\nТекширишлар миянинг дунёдаги энг мукаммал ҳисоблаш машинаси мақомини мустаҳкамлади – бор-йўғи 20 ватт қувват сарфлаб, бизнинг нерв тизимимиз ҳозирги суперкомпьютерлар учун имконсиз бўлган ахборотлар массиви билан ишлайди. Фаразан, бундай компьютер яратилган ҳолда у битта каттак шаҳар сарфлайдиган қувватни талаб қилади. Олимлар эндиликда мияга «қараб» юқори эффектив ҳисоблаш машиналарини яратиш ҳақида ўйлашмоқда.\nМия зўриқишига эса бошқа омиллар – чигалларни еча олмаслик, асабийлашиш, хусусан, ахборотни тушуниб ололмаслик натижасида юз берадиган асабийлашиш сабаб бўлади. Инчунун, таълим жараёни сифатсиз бўлса, оғзаки дарсни бола тушуниб етолмаса ҳам мия зўриқиши содир бўлади. Бундай талафотдан қочиш учун, қимматли аъзо бўлмиш мияни муҳофаза қилиш учун бола организми ҳимоя воситасини – эътиборни жамламаслик воситасини қўллайди. Шундай экан, болаларда дарсни тингламаслик ҳолатини кузатсангиз, бу уларнинг бебошлигидан эмас – улар мияларини зўриқишдан – тушунарсиз дарсдан ҳимоя қиляптилар. Мия зўриқиши эмоционал ва психологик ҳолат билан боғлиқ, дейишади олимлар.\nЖумладан, ҳаёт тарзи, дунёқараш торлиги, жамиятдан ажралиш, жисмоний ва интеллектуал нофаоллик, ривожланишни истамаслик киши ўзи қизиқмаган иш билан шуғулланиши ва мия фаолияти сустлашишига олиб келади.\nИнчунун, таълим жараёнини қизиқарли қилиш, кўп ўлчамли тасвирлар кетма-кетлиги орқали мавзуларни қизиқарли қилиб етказиш бола мияси учун «енгил ҳазм бўладиган озуқа» бўлиб, бунда дарс боланинг фанларга қизиқиши муттасил тарзда ортиб боришига ҳам хизмат қилади.\n«Қулоқсиз бола» феномени\nБолаларнинг характери турлича. Аммо улар билан содир бўладиган баъзи ҳолатларни умумлаштирса бўлади. Хусусан, болаларда бизга ёқмайдиган – салбий ҳолатларнинг бир қисми уларнинг қизиқишлари қондирилмаслиги сабабидан бўлади.\nТабиатида дунёни тадқиқ этиш истаги ва бунга иқтидори бор бўлган инсон боласи учун мазкур истакни сифатли қондириш – бола шахсияти уйғун шаклланиши учун муҳимдир. Авваллари турмуш тарзи ҳозиргидан анча содда бўлгани боис, бола атрофини англаши ва атроф-дунё билан уйғунликка эришиши осонроқ бўлган. XXI асрга келиб ҳаёт тарзи бирмунча мураккаблашгани, чор-атрофда моҳиятига етиш қийин бўлган нарсалар бисёр бўлгани эътиборидан таълим бундай воқелик талабига жавоб бериши – болага ёрдам бериши фавқулодда аҳамият касб этади.\nЗеро, бундай фундаментал эҳтиёжнинг – дунёни англаш эҳтиёжининг қондирилмаслиги янги авлоднинг ўзи яшаётган дунёси билан уйғунликка кела олмаслиги, воқелик билан зиддиятга бориши, бунинг оқибатида турфа салбий натижаларга олиб келади ва олиб келмоқда ҳам. Сифатли ва мароқли таълим эса буни тузатишга қодир.\nЯнги яхборот технологиялари таълим сифати ва тезлигини ошириши билан бирга оламни – воқеликни ўрганишда бирёқламалик дардидан халос бўлиш имкониятини яратади. Бир нарса ёки ҳодисага битта, кўпинча субъектив бўлган қарашга тобе бўлиб қолишдек салбий ҳолатдан кетиш имконияти пайдо бўлди.\nЭнди ўрганмоқчи бўлган нарсангиз ҳақида турли маълумот ва қарашлар билан танишиб, кейин ўз хулосангизни ҳосил қилишингиз мумкин бўлди. Бу эса кишини дунёни холис ва онгли равишда англашга йўл очади.\nТаълимнинг ҳозирги кўриниши, айниқса биз каби таълим кўриниши ва дастурлари эскириб қолган мамлакатларда, униб келаётган авлод салоҳиятининг бир мисқол қисмини юзага чиқаряпти, холос. Қолгани ҳавога учиб кетяпти, десак, муболаға бўлмайди. Энг қизиқ жиҳати – биз буни биламиз. Аксар болаларимиз мактабларимиздан дунё ҳақида айтишга арзигулик билимга эга бўлмасдан чиқаётганини ҳам биламиз. Айни шу чоғда «дераза ортида» мутлақо янги имкониятлар шаклланиб, гавдаланиб, «эшик тақиллатиб» турибди. Улар ишлатилса, болангиз қисқа вақт ичида ўзини ўзгача бир – кўп ўлчамли дунёда ҳис этиши мумкин бўлади.\nШокир ШАРИПОВ KUN.UZ мухбири.


Обама ўз твитларини олиб кетмоқда\nАҚШнинг 44-президенти Барак Обама ўз сиёсий фаолияти давомида интернетдан фойдаланувчи ҳамда Twitter’да саҳифа юритган илк сиёсатчилардан бири бўлди. Бироқ Обама интернет кампанияларини муваффақиятли юритиш тажрибасини Ҳиллари Клинтонга етказа олмади, бу унинг президентлик сайловларидаги муваффақиятсизлигида асосий роллардан бирини ўйнади. “Газета.ру” нашри Обама ва интернет мавзусига тўхталиб ўтди.\nИнтернет Барак Обама учун сайловчилар билан муҳим алоқа воситаси эканлиги унинг президентлик лавозими учун биринчи кураши давридаёқ аён бўлди. Ҳозирда сиёсатшунослар 2008 йилги сайловлар электрон сайлов кампанияси каби феноменнинг пайдо бўлишига олиб келгани ҳақида дадил айтишлари мумкин.\nЎз рақиби – республикачи Жон Маккейнни – Обама айнан онлайнда мағлуб қилган.\nОбама ўзининг технологиялар ва ўша пайтдаги BlackBerry смартфонига содиқлигини намоён этаётган бир вақтда унинг жамоаси тармоқлар орқали вирус каби оммалашган чорловлар ва видеороликларни кенг тарқатишди.\nТаъкидлаш жоизки, Обама президентлик даврида BuzzFeed нашрининг доимий меҳмони бўлди. Бу вақтда эса бошқа сиёсатчилар ўз матбуот котиблари орқали жиддий агентликларга маълумот беришган.\nАмерика президенти эса мем ва тестларга ихтисослашган онлайн-медиа журналистлари билан суҳбатлашган.\nБиринчи рақамли хоним Мишель Обама ҳам бу масалада турмуш ўртоғидан қолишмаган. 2016 йилнинг мартида у The Verge IT-нашрига интервью берди ва Оқ уйда ижтимоий тармоқлар қандай қўлланиши ҳақида сўзлади.\nСиёсатчи ҳатто видеоблогер ролида намоён бўлишдан ҳам тортинмаган. У ўз тарғиботини телевидение эмас, YouTube-канал орқали юритиб, таваккал қилган. Обама президентлик пойгасига салмоқли интернет ресурси билан киришди.\nЎша пайт унинг Facebook ижтимоий тармоғидаги дўстлари сони 2 миллиондан зиёд бўлиб, унинг Twitter микроблоги сервисидаги саҳифасига 125 мингдан ортиқ киши ёзилганди. Маккейнда эса – 622 минг (Facebook) ва 3 минг (Twitter) фолловер бўлган.\nБироқ Twitter узоқ вақт давомида Обаманинг ўзи эмас, унинг штабидаги ходим томонидан юритилган. 2015 йилда POTUS — President of the United States (АҚШ президенти) аккаунти пайдо бўлди.\nБугунги кунда ушбу аккаунтни доимий кузатувчилар сони 13 миллиондан ошган, унинг жамоаси юритувчи аккаунтда эса – 80 миллион.\nШуниси қизиқки, Барак Обама "Гиннеснинг рекордлар китоби"га ўзига хос натижа билан киришга муваффақ бўлган – у Twitter’да ўз аккаунтини яратган илк беш соат ичида 1 миллион фолловерга эга бўлган.\n2017 йилнинг 20 январидан @POTUS Американинг 45-президенти тасарруфига ўтади.\nОбаманинг барча твитлари унинг янги, расмий микроблоги - @POTUS44’га кўчирилади.\nБарак Обаманинг 2012 йилги сайловолди пойгасидаги твити ўша пайт учун рекорд натижадаги ретвитлар ва лайкларни тўплади. Унинг рекордини 2014 йилда “Оскар” мукофотида олинган селфи, 2016 йилда эса Дональд Трампнинг твитигина ортда қолдиришга муваффақ бўлди.\nОбама жуфтлиги томонидан интернет орқали тарғибот олиб бориш оммалашганига қарамай, демократлар номзоди Ҳиллари Клинтон ўз партиядошининг тажрибасини қўлламади ва ундан фарқли равишда, дижитал муҳитда фаол бўлган республикачига мағлуб бўлди.\nАҚШ ва Россия ўртасидаги танг муносабатлар туфайли рунетда “Обама айбдор” меми пайдо бўлди. Инглиззабон фойдаланувчилар хотирасида эса Обама ўзининг «Yes, we can» (“Ҳа, биз уддаладик”) шиори ва «not bad» (“ёмон эмас”) юз ифодаси билан муҳрланиб қолади.\nОбама селфидан чарчади, ўз ваколатларини тўлиқ топширганидан кейин эса китоб ёзиш билан шуғулланишни режалаштирмоқда. Бироқ интернет-компаниялар ҳам уни ўз ходимлари сафида кўришни исташларини билдиришган.


Сабрни эримдан ўргандим. | Fayzbog.uz\n25.12.2017 / Маъмурият /\nОлти ака-ука орасида ўсганим учунми, феълим сал қаттиқроқ. Шу боис умр йўлдошим бир сўзли, бошқалар ундан ҳайиқадиган одам бўлишини истардим. Тақдирни қарангки, эрим жуда ювош чиқди. Баъзан онамга: “Шунақа ҳам бўшанг бўладими, бақириб-чақирса ҳам, айтганини қилдирса майли эди…” дердим. Онам эса: “Ўтни ўт ўчирмайди, болам. Бир яхшилиги бор, Худойим шу тақдирни раво кўрган…” дерди.\nАслида эримнинг рўзғор тебратиши, эҳтиёжларимни таъминлашидан шикоятим йўқ. Фақат унда шиддат, журъат етишмаётгандек туюларди. Асабийлашсам, босиқлик билан: “Арзимас нарса учун бунчалик ғазабланишинг яхшимас”, деб қўярди. Оғир-вазминлигидан баттар аччиғим келарди. Бир қизли бўлдик. Кунларнинг бирида яна йўқ нарсадан жанжал чиқардим ва бу сафар эримнинг жаҳлини чиқаришга эришдим. Шунда ҳам бақирмади, бир оз овозини кўтариб: “Айтганим-айтган, деганим-деган бўлиши мумкин. Аммо бу ишим билан бировга зулм қилиб қўйишдан қўрқаман”, деди. Кейин менга гапирмай қўйди. Бир кун ўтди, икки кун… эримдан сас-садо йўқ. Ўзим гапириб кетаверай десам, ғурур йўл қўймасди, бунинг устига ҳайиқиб қолган эдим. Юрагим сиқилди. Таскин ахтариб, эрим ўқиб юрадиган китобларни бир-бир варақлашга тушдим. Расулуллоҳ соллаллоҳу алайҳи васаллам ва оилалари ҳақидаги ибратли китобни ўқий бошладим. Китобда баён этилган воқеада эр-хотин бир-бирининг феълида заифлик кўрса, қандай йўл тутиши зарурлиги кўрсатилган, кишининг имон-эътиқоди, тақвоси муҳим, баъзи камчиликларига эса Аллоҳ учун сабр қилиниши айтилган эди.\nБетдан-бетга ўтарканман, ёмон феълим бор бўйи билан намоён бўларди. Демак, мен энди ўқиётганларни эрим олдиндан билган экан… Мен-чи?.. У менинг хархашаларимга сабр қилиши учун тақво, имон-эътиқодга эгамидим? Эрим кўнглимни меҳр-муҳаббат билан юмшатишга ҳаракат қиларди. Мен эримнинг босиқлигини, ҳалимлигини бўш-баёвликка йўйибман. Кўз ёшларим юзимни ювди. “Аллоҳ қалбингни очсин, кўнглингга солсин…” Эрим менга кўп бор шундай дерди. Бу дуонинг ҳикматини ўша лаҳзаларда тушундим. Неча кундан бери ичимни кемираётган “Энди кечирмайди”, деган қўрқув тарқади. Чунки бир неча бетнигина ўқиганимда, кўнглимни юмшатган бундай китоблар эримнинг неча йиллик йўлдошларидир…


Мирзиёев даврида ҳам қамоқ муддатига қўшиб беришлар давом этадими? « Ўзбекистон Халқ Ҳаракати\nМирзиёев даврида ҳам қамоқ муддатига қўшиб беришлар давом этадими?\n04 June 2018 - 10:11\nБи-Би-Си радиосининг хабар беришича, 18 йиллик қамоқ жазосини ўтаб бўлган Саидаҳрор Атаходжаев “Жаслиқ”да мунтазам тартибни бузди, деган айб билан судланмоқда. 31 май кунги суд жараёнида прокурор ва қамоқхонадан келган нозир-гувоҳлар Атаходжаевнинг тартибни бузгани ҳақида далил келтира олмаган.\nМустақил ҳуқуқ ҳимоячилари ташаббус гуруҳнинг маълум қилишича, 42 ёшли Саидаҳрор Атаходжаев 23 апрель куни 18 йиллик жазони ўтаб қамоқдан чиқиши керак бўлган. Бироқ озодликка чиқишидан бир кун олдин унга Жиноят кодексининг 221-моддаси бўйича жиноий иш очилиб, иши судга оширилади.\n71-жазони ижро этиш муассасаси – “Жаслиқ” назоратчилари Саидаҳрор Атаходжаев мунтазам тартибни бузганини даъво қилмоқда.\n31 май куни Мўйноқ туман судида бўлиб ўтган жараёнга “Жаслиқ” нозирларидан иборат 4 киши судланувчига қарши кўрсатма бериш учун келган.\nСаидаҳрор Атаходжаев айблов хулосасида ёзилган гаплар туҳматлигини, у унда ёзилганидек тартибни бузиб карцерга кирмаганини айтган.\n“Турмуш ўртоғим тартибни бузмаганлигига ҳозир манзил колонияларига чиқариб юборилган камерадошлари гувоҳлик бериши мумкинлигини айтди. Ундан ташқари карцерга тушмаганини қамоқхона бўйлаб ўрнатилган кузатув камералари тасвирлари ҳам тасдиқлатишини билдирди. Адвокатимиз Дилшод Жабборов суд Темирнияз Абиниязовга гувоҳ сифатида камерадошлари ва кузатув камералари тасвирларини судга келтирилишини сўраб илтимоснома киритди. Бироқ судя ушбу илтимосномани рад қилди”, дейди судланувчининг рафиқаси Гулчеҳра Атаходжаева.\nАйблов хулосасида Атаходжаев “Ҳизбут таҳрир” аъзоси бўлганлиги ва бу ғоялардан ҳали ҳам қайтмагани ёзилган.\nБироқ ўша кунги судга Саидаҳор Атаходжаев “Ҳизбут таҳрир” ғоясидан воз кечганини, энди озодликда тинч ҳаётини давом эттиришни истаётганини билдириб ёзма мурожаат қилган.\n“Адвокат Дилшод Жаббаров “Жаслиқ” назоратчилари эримнинг гапига ишонмагани учун 221-моддани ўзлари уюштирганини исботлаб қўйди. Назоратчи гувоҳлардан эримнинг “Ҳизбут таҳрир”дан қайтганига ишонасизларми, деб сўради. Улар йўқ ишонмаймиз, оғизда айтаверади, дейишди. Бу гапни прокурор ҳам такрорлади. Шунда адвокат сизлар Саидаҳрор Атаходжаевга ишонмаганларинг учун бу ишни уюштирган бўлиб чиқяпсиз, ўзларинг ҳозир билмаган ҳолда бу нарсани тасдиқлаб қўйдинглар, деди. Назоратчилар кейин жим бўлиб қолишди”, дейди Гулчеҳра Атаходжаева.\nАдвокат Дилшод Жаббаров жазони ижро этиш муассасаси томонидан судланувчига қўйилаётган айблар ўз исботини топмагани учун уни суд залидан озод қилишни сўраган.\nПрокурор Давлат Елмуродов музокараларга тайёр эмаслигини рўкач қилиб судни кейинга қолдиришни сўраган.\nСаидаҳрор Атаходжаев иши бўйича суд 5 июнга қолдирилган.\n18 йил қамоқда ўтирган маҳкумнинг онаси 84 ёшли Қумрихон ая қамоқ жазосини ўтаб бўлган ўғлини озодликка чиқишини кутиб қўзлари кўр бўлганини айтиб, Мирзиёевга мурожаат қилган эди.\nЎзбекистонда жазор муддатини ўтаб бўлган диний ва сиёсий маҳкумларга Жиноят кодексининг 221-моддасини қўйиш орқали жазос муддатини узайтириш Ислом Каримов даврида авж олгани айтилади.\nПрезидент Шавкат Мирзиёев ҳукумат тепасига келгач бу модда билан айбланувчи маҳкумлар сони кескин қисқарган.\nЎзбек расмийлари халқаро ташкилот вакиллари билан учрашувда 221-модда билан сохта айблов қўллаб қамоқ муддатини узайтиришга барҳам берилганини айтишади.


Хитойда коронавирус қурбонлари сони ортмоқда - Darakchi\nХитойда коронавирус қурбонлари сони ортмоқда\nДУНЁ 21.01.2020, 11:58\nХитойнинг Хубэй провинциясининг Ухан шаҳрида 198 киши янги турдаги коронавирус юқтирилганлик ҳолати қайд этилди, тўрт киши вафот этди. Беморлар касалхонада даволанмоқда, улардан тўққиз нафарининг аҳволи ўта оғир, дея хабар беради BBC News.\nДекабрь ойининг охирида, Хитой ҳукумати Хубей провинциясининг Ухан шаҳрида пневмония касаллигининг номаълум тури ҳақида хабар берди. Мутахассислар касалликнинг қўзғатувчиси коронавируснинг янги тури - 2019-nCoV эканлигини аниқладилар.\n20 январь ҳолатига кўра, жами 218 та юқтириш ҳолати қайд этилган, улардан Уханда 198 та, Пекинда 5 та, Шанхайда 1 та, Гуангдонгда 14 та ҳолат қайд этилган. Вирус Хитойдан ташқарида ҳам тарқалган, юқумли касалликлар Жанубий Корея, Япония ва Таиландда қайд этилган.


Блогерларнинг ишончли ҳимояси - Уч илдиз\nby Тўлқин Эшбек · 13.06.2019\nАхборот ва оммавий коммуникация агентлиги директори Комил Алламжонов\nахборот майдонида жавлон ураётган блогеларни ҳимоя қилаётгани бизга ҳам руҳий мадад бўлоқда, дейди Дониш домла қуйидаги хабардан мамнун бўлиб.\nЎзМУ ёш математиклари Халқаро олимпиада ғолиблари шоҳсупасида!\nҲаммаси тугади. Ўқиш ҳам тамом. Бу сайтни ҳам ёпиш кере вассалом. Журфак домлаларининг ҳам фикри шу. Битта «дониш»га кере бўлса ўзи билади. Ҳеч ким ўқимайди, ўқишши ҳам истамийди.\nБлогерлик қанақа бўлишини Д. домла ўзича ҳаммага кўрсатиб қўйди. Талабалар безор бўлди. Нега уни ўқиш, комент ёзиш кере? Журфак домласига бунақа нарса вообше керемас. Д.домла ҳам энди миссиясини тўхтата қолса яхши бўларди.\nМенимча бу сайтда керакли маълумотлар, шоир ва шоираларнинг бир биридан ажойиб бўлган шеърлари ҳамда жуда яхши мақолалар жойлаштириб борилади. Сайтга кирган инсон ўзига керакли маълумотларни олади, Ололмагани эса таффаккур қилмайди. Бундан ташқари дарсликлар ҳам жойлаштирилиб борилади бу эса ютуқ камчилик эмас! Ўз фикрингизни бу тариқа эмас балки мақолаларни ўқган ҳолда изоҳ қолдирсангиз нур устига ало нур бўлар эди.\nNext story Инвестиция – иқтисодиётимиз юраги\nPrevious story Фармон Тошев сабоқлари\nОлий Мажлис Қонунчилик палатаси биринчи мажлиси тафсилотлари


13:21 / 03.07.2017 3062 pdf Ўқиш режими + -\nФейсбукка киришдан олдин Аллоҳнинг йўлига чақиришни ният қил!\n«Ўртоқлашиш» («поделиться», «share») тугмасини босишдан аввал яхшиликни ёйиш ва садақаи жория қилишни ният қил!\n«Ёқди» («нравится», «like») тугмасини босишдан аввал бир мусулмоннинг қалбига шодлик олиб киришни ният қил!\nФикр-мулоҳаза («комментарий», «comment») ёзишдан олдин Аллоҳ ҳар бир гапингни кузатиб турганини эсга ол!\nХуллас, бу ердаги ҳар бир қадамингни Аллоҳ учун босгин, шояд бирортаси Аллоҳнинг олдида сени шафоат қилса!\n12:24 / 03.07.2017 1955\n13:22 / 03.07.2017 2636\n1803 08:40 / 21.01.2018\n2835 09:00 / 26 январь\n2281 14:22 / 20.06.2017


Парҳезшунослардан тавсия: саломатлик учун энг фойдали маҳсулотлар - hudud24.uz\n2021, 03-Mart | 07:41\nБош саҳифа Янгиликлар Маҳаллий Парҳезшунослардан тавсия: саломатлик учун энг фойдали маҳсулотлар\n12:30 / 11-02-2020\nПарҳезшуносларга кўра, тўғри овқатланишда муҳим саналган шундай маҳсулотлар борки, инсон уларни истеъмол қилиш орқали ўз саломатлигини мустаҳкамлаши, ҳатто турли касалликларнинг олдини олиши мумкин.\nМасалан лимон, инсон учун фойдали маҳсулотлар ичида энг аълосидир. У организмни ортиқча ёғлардан халос қилади, шамоллашга қарши курашади, пайларнинг чўзилувчан бўлишини таъминлайди. Лимондан кейинги ўринда брокколи туради. Бу маҳсулот оқсил ва дармондориларга бой. Яна қора шоколад ҳам фойдали. У қон босимини меъёрга туширади, кайфиятни яхшилайди.\nОрганизмни углеводлар билан тўйинтиришда эса картошкага етадигани йўқ. Шунингдек, денгиз маҳсулотлари, айниқса лосось балиғи ҳам рационда бўлиши керак. Лосось балиғида Омега-3 дармондориси кўп миқдорда. Агар кекса кишилар кунига 100 граммдан ушбу маҳсулотни истеъмол қилиб боришса, Альцгеймер хасталигидан қўрқмасалар ҳам бўлади.\nМанба: “Ўзбекозиқовқатхолдинг” компанияси\nАввалги мақолаЎзбошимчалик билан қурилган иморатлар ҳақида нималарни билиш лозим?\nКейинги мақолаОдамлару, одамлар, эшитмадим деманглар!


Медведев Тоғли Қорабоғ масаласини муҳокама қилади\n20 октябр 2021, Тошкент вақти: 11:35\nКремлга кўра, Россия президенти Дмитрий Медведев 25 январ куни Сочида Арманистон ва Озарбайжон президентлари билан учрашиб, Тоғли Қорабоғ масаласини муҳокама қилади.\nБоку ва Ереван Тоғли Қорабоғ устидан узоқ йиллардан буён тортишиб келмоқда.\n1990 йиллар бошида Тоғли Қорабоғ учун Арманистон ва Озарбайжон ўртасида бўлиб ўтган уруш оқибатида 30 мингга яқин фуқаро нобуд бўлган эди.\nТоғли Қорабоғ муаммоси бўйича Минск гуруҳи ҳамраислари - Россия, Франция ва АҚШ қўшни давлатларни муросага келтиришга ҳаракат қилмоқдалар.\nАрманистон ва Озарбайжон президентлари Серж Саркисян ва Илҳом Алиев ҳам бир неча бор учрашиб, Тоғли Қорабоғ масаласини муҳокама қилганлар. Бироқ ушбу учрашувларда шу пайтгача ижобий натижага эришилмаган.


АСОСИЙ РОЛДА: ОИЛА — nuqtai nazar\n28.04.2021 Инсон ҳуқуқлари, Инфографика2 638\nТўртта гуманитар “Меҳр“ операциялари доирасида 342 киши ўз ватанига қайтди. Уларни у ерга боришга ундаган сабаблар муҳим эмас. Асосийси, энди бу одамлар ёрдамга муҳтож, айниқса болалар. Улар орасида ўзлари қайтиб келганлар ҳам бор. Қайтиб келувчилар асосан аёллар ва болаларни ташкил қилади, аммо улар орасида эркаклар ҳам бор. Кўпчилик узоқ вақт давомида Ўзбекистонда бўлмаган — баъзилари 10 йил давомида.\n— Нима учун улар кетишди?\n— Бизнинг палаталарнинг аксарияти эрларининг ортидан кетган. Ва уларни турли сабаблар шунга ундаган. Диний масалалар бўйича қоида тариқасида – ҳокимият билан зиддият. Иқтисодий — иш йўқлиги ёки кам иш ҳақи. Ва уларга берилган таклиф: Бизга келинг, сиз жуда кўп пул оласиз! Учинчиси — психологик сабаблар. Бу инсон ўз қадр-қимматини баҳолаш билан боғлиқ муаммоларга дуч келганида юзага келади. У чинакам ўзлигини ўша ерда топаман, деб ўйлайди.\n— Шаҳид бўлиш учун “Мен турмушга чиқаман“ деган қизлар тоифаси ҳам бор…\n— Тожикистондаги менинг ҳамкасбим бир ватандошимиз билан суҳбатлашди. У аёллик бахтини топиш учун борганини айтган. Бизнинг Марказимизда ҳамма аллақачон турмуш қурган, аммо уларнинг орасида бундай одамлар йўқ…\n— Суриядан келган ватандошлар Афғонистондан қайтиб келганлардан фарқ қиладими?\n— Кўпчилик, агар бирор киши Афғонистондан қайтиб келган бўлса, у ҳамма вақт у ерда бўлган деб ўйлайди. Бу янглиш тушунча. Аслида, бу аёлларнинг ҳаракатлари географияси ғалати. Ҳамма ҳам шундай саёҳат қила олмайди. Биринчидан, кимнингдир эри Россияда ишлаган бўлади. Кейин улар Озарбайжонга кўчиб ўтади. У ердан — Туркия, кейин эса Сурия чегараларинини кесиб ўтишади. Покистон орқали транзит бор, у эрдан Афғонистондаги ёки Яқин Шарқдаги уруш зоналарига боришингиз мумкин.\n— Сизнинг ишингиз қандай бошланади?\n— Дастлаб, биз биринчи тиббий ёрдамни кўрсатамиз. Соғлиғидан шикоят борми? Болаларнинг таълим даражаси қандай? Эс-ҳуши жойидами? Биринчи босқичда биз буларнинг барчасини билиб оламиз.\n— Ватандошларимизни қабул қилишни истамайдиган оилалар ҳам борми?\n— Бор, лекин бундайлар кўп фоизни ташкил қилмайди. Менинг амалиётимда битта ҳолат бор эди. “Яхши ҳаёт“ излаш учун эри билан Яқин Шарққа борган қиз эйфория ҳолатида укасини ҳам шундай қилишга кўндирган. Кейин улар қайтиб келишди. Аммо у одам қисқа муддатга озодликдан маҳкум қилиди. Ва отаси уни уйига киритмади, чунки улар уни ўғлининг ҳаётини бузган, деб ҳисоблайди. Эҳтимол, у бунга ҳақли …\n— Реабилитация ва реинтеграция батафсил маълумот берсангиз?\n— Бизнинг ишимиз уч босқичдан иборат. Биринчиси, айтганимдек, “учрашув“. Тиббий тозалаш. Яна бир жуда машаққатли жараён — бу ҳужжатлар. Кўпчилик Сурияда, Ироқда, Мисрда, Туркияда, Афғонистонда туғилган кўплаб болалар билан қайтиб келади … Ва уларнинг ҳужжатлари йўқ. Демак, улар расмийлаштирилиши керак. Ҳар бир оила учун индивидуал ёрдам режаси ишлаб чиқилган. Қандай муаммолар устувор ҳисобланса биз биргаликда ҳал қиламиз. Ва репатрантларнинг оилалари реабилитация жараёнининг ҳаммуаллифлари бўлишади.\nАгар яқин атрофдаги давлат болалар боғчасида жойлар бўлмаса, улар хусусий болалар боғчасига юборилади, улар вилоят бюджетидан субсидиялар олади. Мактабларда ҳам ишлар олиб борилмоқда. Чунки болалар чет элда ўқимаган. Тўғри, ўзлари фарзандларига ўқиш, ёзиш ва ҳисоблашни ўргатган масъулиятли оналар бор. Аммо улар кенг қамровли таълим олмадилар. Шунинг учун, баъзилари (ва улар аллақачон 10 ёшда ёки ундан катта) ўқишни биринчи синфдан бошлайдилар. Улар бир йил ичида икки ёки уч йил давомида дастурни бажаришлари керак. Бизда бундай атама ҳам бор — “ўқитувчиларни таъқиб қилиш“. Албатта, болага ҳам бу қийин. Психологик жиҳатдан ҳам. Биринчи синфни, партадаги кичкинтойларни ва улар билан ўтирган катталар ўғил ёки қизларни тасаввур қилинг.\nҲамма ҳам иш жойига бора олмайди, масалан, агар улар бешта болани тарбиялаётган бўлса. Ёки ногирон боласи бор бўлган тақдирда. Кейин биз уларга мустақил иш – оилавий бизнесни таклиф этамиз. Ажойиб имконият: иш тажрибаси давом этади ва солиқлар тўланади. Биз буни жуда яхши амалга оширяпмиз. Халқаро Миграция Ташкилоти — бизнинг доноримиз, янги мақсадли гуруҳ аъзоларига ёрдам бериш ҳақидаги хабарга биринчилардан бўлиб жавоб беради. Уйда ишлашга қарор қилган деярли барча аёллар учун биз ўз бизнесимизни бошлаш учун ускуналар сотиб олдик.


Венесуэла парламенти президентни давлат тўнтаришида айблади\n08:26 / 24.10.2016\nВенесуэла парламенти мамлакат президенти Николас Мадурога қарши импичмент эълон қилиш жараёнини бошламоқчи. Қонун чиқарувчилар ижро ҳокимиятини конституцион тузумни бузганликда айбламоқда, деб ёзган маҳаллий El Universal нашри.\nТўққизта турли банддан иборат ва мамлакат олий қонунчилик органи томонидан қабул қилинган ҳужжатга мувофиқ, Венесуэла парламенти конституцион тартиб бузилгани ва ижро ҳокимияти томонидан давлат тўнтариши амалга оширилгани ҳақида эълон қилишни режалаштирмоқда. Бундан ташқари, парламент Николас Мадуро президентлигига барҳам бериш жараёнини бошлайди.\nШу билан бирга, парламент аъзолари Халқаро жиноят судига Мадуро истеъфосига оид референдум бекор қилиниши муносабати билан мурожаат қилмоқчи.\nАввалроқ, мамлакатда Николас Мадуро истеъфосини талаб қилиб, намойишлар бўлиб ўтган эди.\nВенесуэла парламент Николас Мадуро импичмент


17 мингга яқин самарқандлик алимент тўламагани сабаб чет элга чиқишга вақтинча тақиқ қўйилган\n19:46 / 12.02.2021\nСамарқанд вилоятида алиментдан қарздорлиги бўлган 16 964 нафар шахснинг хорижга чиқишига вақтинчалик тақиқ қўйилган. Бу ҳақда Мажбурий ижро бюроси Самарқанд вилоят бошқармаси ахборот хизмати Kun.uz’га маълум қилди.\nҚайд этилишича, 2020 йилда Самарқанд вилоятида алимент ундириш билан боғлиқ жами 30 693 та ижро ҳужжатидан 4 489 таси тамомланган. Қолган ижро ҳужжатлари юзасидан маҳалла вакиллари билан ҳамкорликда алимент тўловларини ундириш ва оилаларни яраштириш чоралари кўрилмоқда.\nТаъкидланишича, 2020 йилда 464 нафар алимент тўлашдан бўйин товлаган шахсга нисбатан суд қарорлари билан маъмурий қамоқ тарзидаги жазо чораси қўлланилган. Бу жазо чорасидан кейин ҳам 2 ойдан ортиқ муддат мобайнида алимент тўламаган 49 нафар шахсга нисбатан жиноят иши қўзғатилган.\nШунингдек, 2020 йилда МИБнинг Самарқанд вилоят бошқармаси, туман-шаҳар бўлимлари томонидан давлат фойдасига жами 272 миллиард 384,4 миллион сўм ундирилган. Президентнинг 2020 йил 24 ноябрдаги фармонига мувофиқ, ижро ҳужжати бўйича ундирилган маблағларнинг 50 фоизи «Темир дафтар», «Аёллар дафтари» ва «Ёшлар дафтари»га киритилган аҳолини қўллаб-қувватлашга йўналтирилиши белгиланган.


Одамларнинг сен учун хабарларида ҳар доим иккита сабаб мавжуд. СЕНГА АЙТИЛАДИГАН ва сендан яширишни исталадиган ҲАҚИҚИЙ сабаб. Биринчиси ҳар доим эзгу ва одобона, иккинчиси - ҳар доим ҳам эмас...\nАфсуски, одамлар кўпинча турли хил хийлагар одамлардан алданиб қолишади. Бу одатда шу сабабли юз берадики, биз билан товар-пул муносабатларига киришадиган киши, албатта, биз унинг ўрнида бўлганимизда қилганимиз каби, ҳалол иш тутишига соддадиллик билан ишонамиз. Ва хато қиламиз. Шунинг учун ҳамкорларингнинг тегишли ёлғонларни тушуниш ва фарқлай олиш муҳимдир. Бундан ҳам кўпроқ: бу зарур. Усиз ҳеч қачон муваффақиятли шахсий ҳаётга эга бўлмайсан. Усиз ҳамкасбларинг билан яхши муносабатга эга бўлолмайсан. Одамларни тушуниш қобилиятисиз ҳатто ҳақиқий дўстларга ҳам эга бўла олмайсан.\nЎзингдан сўраб кўр – буни қила оласанми?\nБошқаларни ҳис қила оласанми? Улардан нима кутиш кераклигини биласанми? Қанчалаб синган қалблар ... қанчалаб алданган сармоядорлар ... қанчалаб суд даъволари... Муаммо эса ҳамма жойда бир хил - одамларни фарқлай олмаслик.\nБуни қандай ўрганиш мумкин?\nБошланишига оддий бир нарсани эслаб қол: одамлар айтган ҳамма нарса ҳақиқат эмас. Қўрқинчли эшитиляпти, шундай эмасми? Киши айтаётган ҳамма нарса ҳақиқат эмас, чунки уларнинг барчаси аслига қараганда ёки яхшироқ ёки ундан ҳам ёмонроқдир.


Бу йил Қашқадарёда аҳолини ичимлик суви билан таъминлашни яхшилашга 8 млрд 800 млн сўм ажратилди - Anhor\nAnhor Все посты Бу йил Қашқадарёда аҳолини ичимлик суви билан таъминлашни яхшилашга 8 млрд 800 млн сўм ажратилди\nБу йил Қашқадарёда аҳолини ичимлик суви билан таъминлашни яхшилашга 8 млрд 800 млн сўм ажратилди\n“Жорий йилги тегишли дастурга асосан аҳолининг ичимлик суви билан таъминланиш даражасини янада яхшилаш мақсадида 8 миллиард 800 миллион сўм ажратилган. Бу маблағ ҳисобига кўплаб, хусусан, 81,4 километр ичимлик суви тармоқларини қуриш ва реконструкция қилиш ишлари олиб борилмоқда”, – дейди Қашқадарё вилояти ҳудудий “Сувоқова” бошқармаси бошлиғи Хуршид Усмонов.\nВилоят ҳудудий “Сувоқова” бошқармасига қарашли ВУ-5 сув ишлаб чиқариш иншооти тизимида ҳам бир қатор ишлар бажарилди. Жумладан, ўн еттита техник ва электротехник жиҳоз ҳамда ускуналар мукаммал таъмирланди. 1,6 километр жойга диаметри 400 миллиметрли қувур ётқизилди. Яккабоғ туманида жойлашган “Алақарға” сув ишлаб чиқариш иншоотида бешта, Нишон туманидаги шундай объектнинг учта насоси ягиланди.\nШунингдек, Нишон ва Миришкор туманларидаги Обод, Гулистон, Шодлик қишлоқларини сув билан таъминлашга хизмат қиладиган, яроқсиз ҳолга келиб қолган қувурлар алмаштирилди. Натижада ушбу ҳудудларда сув таъминоти билан боғлиқ муаммолар бартараф этилди.\nЎзА берган маълумотга кўра, кейинги йилларда Қашқадарё вилоятида намунавий лойиҳалар асосида қурилган замонавий массивларга ўнлаб километр ичимлик суви қувурлари тортилган. Бир қанча сув миноралари барпо этилиб, сув иншоотларининг эскирган насослари алмаштирилган. Натижада Деҳқонобод, Ғузор, Касби, Косон, Миришкор, Муборак, Нишон, Чироқчи ва Қамаши туманларининг кўплаб қишлоқлари аҳолиси ҳамда ушбу ҳудудлардаги мактаблар, шифохоналар ва турли корхоналарни тоза ичимлик суви билан таъминлаш янада яхшиланди.\nДавлат бюджети Олий Мажлисга тақдим этилишидан олдин жамоатчилик томонидан муҳокама қилинади\nХабаровск полицияси Ўрта Осиёлик меҳнат муҳожирларининг муштлашувини тўхтатди


19.04.2018 11:04 | ЎФА\nЖумладан, кеча “Бунёдкор” стадионида Суперлига ҳакамлари учун бир кунлик семинар бўлиб ўтди. Семинарни ЎФА Ҳакамлар ва назоратчилар бошқармаси бошлиғи Маъмур Саидқосимов, бошқарма мутахассислари Бобур Ҳайдаров, Бахтиёр Намозов ҳамда ФИФА рефериси Равшан Эрматов ва ФИФА инструктори Фарҳод Абдуллаев олиб боришди.\nКуннинг биринчи ярмида ҳакамлар учун назарий машғулотлар ўтказилди. Йиғилганларга ЎФА Илмий-методик гуруҳи томонидан тайёрланган Суперлига клубларининг тактик ўйин услублари ва ўзига хос жиҳатлари ҳақида маълумотлар берилди. Бу маълумотлар Суперлига ҳакамлари учун учрашувларни бошқаришда асқотиши аниқ.\nКейин ҳакамлар майдонда амалий машғулотлар ўтказишди. Машғулотлар давомида ўйинда рўй берадиган баҳсли вазиятлар яратилди ва ҳакамларнинг бу вазиятларда амалга ошириши керак бўлган хатти-ҳаракатлари кўрсатиб берилди.\nСеминардан кўзланган асосий мақсад Суперлига ҳакамлари малакасини мунтазам равишда ошириб бориш ва учрашувларда сифатли ҳакамликни таъминлашдан иборат.


Самарқанд шаҳрида “Шарқ тароналари” ўн иккинчи халқаро мусиқа фестивали ўтказилди.\nЖаҳон миқёсида нуфузи ошиб бораётган мазкур форумда сайёрамизнинг турли қитъаларидан моҳир хонанда ва созандалар, мусиқашунос ва санъатшунос олимлар билан бирга халқаро ташкилотлар раҳбарлари, давлат арбоблари ва таниқли сиёсатчилар ҳамда хорижлик оммавий ахборот воситалари вакиллари иштирок этишди.\nСамарқандга ташриф буюриб, бетакрор “Шарқ тароналари” халқаро мусиқа фестивали тантанали очилиш маросимида иштирок этиб, Самарқанд халқаро аэропорти орқали уйларига қайтаётган меҳмонларнинг таассуротлари билан қизиқдик.\nДобровольский Рашид Конярович, Россиядан:\n– Ўзим асли Ўзбекистонликман. Санкт-Петербургга кўчиб кетганимга 25 йил тўлди.“Шарк тароналари” фестивалида иштирок этиб, режиссёр сифатида Ўзбекистон ҳукуматига “Ўзбекистан, легенды о любви” номли қисқаметражли фильмимни тақдим қилдим. Самарқанд деганда кўз олдимга қадимий кўп йиллик тарихга эга, афсонавий алломалар юрти гавдаланади. Ўзбекистон – қуёшли ўлка, Самарқанд – сайёҳлар шаҳри. Шаҳардаги тарихий обидалар ҳар қандай кишини ҳайрат солади. Келажакда оилам, фарзандларим ва дўстларим билан Самарқандга ташриф буюришни ният қилаяпман.\nПочивалова Анна Юрьевна,\n“Золотое кольцо” ижодий гуруҳининг хореогрофи:\n– Бутун дунё эътирофида бўлган мусиқа фестивалида қатнашиш мен учун катта шараф. Аэропортга учиб келганимизда бизни чегара ва божхона ходимлари хушмуомалалик ва меҳмондўстлик билан кутиб олишди. Ҳеч қандай ортиқча оворагарчиликсиз божхона зонасини кесиб ўтдик. Сизнинг ҳам аэропортингизда барча халқаро аэропортлар сингари икки йўлакли тизим жорий этилгани қувонарлидир. Ва албатта, йўловчиларга жуда қулай. Улар бир неча сонияларда ўзлари танлаган йўлак орқали божхона назоратидан ўтишади. Мана кўриб турибсиз, йўловчилар навбат кутмасдан тез-тез ҳаракатланишмоқда. Таассуротларим олам-олам, бу шаҳардан кетгим келмаяпти. Фурсатдан фойдаланиб, ушбу тадбирни ташкил қилган мамлакатингиз Президентига ҳамда мусиқасевар ва санъатни чин дилдан севадиган ўзбек халқига миннатдорчилик билдираман.\nДворников Александр Юрьевич ва Мещеряков Антон Владимирович,“Россия 1” телеканали мухбирлари:\n– Ажойиб мусиқа фестивали бўлиб ўтди. Ташрифимиз давомида шаҳрингизни диққатга сазавор жойларини тасвирга олдик. Айниқса, Бибихоним Жоме масжиди, Гўри Амир мақбараси, Шохи Зинда мажмуаси, Улуғбек мадрасаси ва расадхонаси каби кўплаб машҳур меъморий обидаларнинг бир-бирини такрорламас ўзининг ноёб ўймакорлиги ва нақшлари билан ажралиб турганлигига гувоҳ бўлдик. Шунингдек, Президент Шавкат Мирзиёев “Шарқ тароналари” халқаро фестивалини ёритиш учун келган маҳаллий ва хорижий блогерлар билан суҳбатлашгани “мамлакатимиздаги ислоҳотларни, маданиятимиз, тарихий обидаларимизни бутун дунёга тараннум этишда блогерларнинг ўрни катта” – деган сўзлари биз ижодкорларни илҳомлантириб юборди. Фестивални оммавий ахборот воситалари орқали ёритиш учун барча шароитлар яратилган. Хизматларимиз эътиборга олиниб, бизни ҳам муносиб тақдирлашди. Кайфиятларимиз аъло даражада. Тадбир ташкилотчиларга катта раҳмат.\nРандрианантоандро Клемент, мадагаскарлик бастакор:\n– “Шарқ тароналари” фестивалида тўртинчи бор иштирок этаяпман. Илк марта 2011 йилда ўзимнинг ижодий чиқишларим билан ушбу фестиваль танловида 3-ўринни эгаллаганман. Шундан сўнг, 2013 йилда яна бир бор мазкур мусиқа байрамида қатнашиш бахтига муяссар бўлдим. 2015 йилда эса ўзим ташкил қилган “Hanta” гуруҳини олиб келдим. Йилдан-йилга шаҳрингизда сайёҳларга яратилаётган шароитлар кўлами кенгайиб бораётир. Шу боисданми, ҳар гал Самарқандга келганимда ўзимни ўз уйимдагидек ҳис этаман.\nНяамсурен Уранчиме, Мўғулистондан:\n– Мазкур фестивалда бизнинг “Хатан” жамоамиз муносиб иштирок этиб, иккинчи ўринни қўлга киритди. Бу каби мусиқа фестиваллари халқларни тили, дини, ирқи, ижтимоий келиб чиқишидан қатъий назар бир-бирига яқинлаштиради ва бирлаштиради.\nКиро Де Роса, блогер Италиядан:\n– Мен мактабда ўқувчиларга инглиз тилидан дарс бераман. Мусиқага жуда қизиқаман. Сайтим (www.blogfoolk.com (http://www.blogfoolk.com/))да Италия миллий қўшиқларини жойлаштириб бораман.\n“Шарқ тароналари” фестивалида кўпгина давлатларнинг куй-қўшиқларини тинглаш бахтига муяссар бўлдим. Мўъжизавий шаҳар – Самарқанднинг диққатга сазовор жойларини суратга олдим. Шу билан бирга ўзбек миллий мумтоз қўшиқларини эсдалик учун олиб кетяпман. Уларнинг энг сараларини блогимга жойлаштириб боришга ҳаракат қиламан. Ўзбекистонлик божхончилар билан мулоқот қилиб, кишини кайфияти кўратилади. Улар бемалол хорижий тилларда сизнинг барча саволларингизга тушунарли тарзда жавоб беришларига гувоҳ бўлдим.


Бугун соат 12 да Европа Иттифоқи мамлакатлари да Жанубий Осиё мамлакатларида юз берган даҳшатли табиий офат қурбонларини хотирлаб уч дақиқа сукут сақланди.\n07 март 2021, Тошкент вақти: 08:25\nДавлат байроқлари тушириб қўйилди.\nБрюсселда черков қўнғироқларидан бонг урилди.\n26 декабрь куни юз берган тўфон қурбонлари сони шу кунгача 150 минг нафардан ортди. Шу жумладан 10 минг нафардан зиёд чет эллик, асосан, европалик турист нобуд бўлди ёки бедарак йўқолди.